Icoana Maicii Domnului făcătoare de minuni de la Mănăstirea 
Hârbovăţ 
(23 aprilie/ prima duminică după Acoperământul 
Maicii Domnului) 


Icoana Maicii Domnului de la mănăstirea Hârbovăţ aflată în biserica “Pogorârii 
Sfântului Duh” este cea mai cunoscută icoană făcătoare de minuni din Basarabia, 
Icoana a fost dăruită în anul 1790 de soţia ori de mama colonelului rus Nicolae 
Albaduiev. Cinstirea ei se face la data de 1 octombrie (14 octombrie), când este 
strămutată pentru întreaga perioadă a iernii la biserica metropolitană din Chişinău. 
Primăvara, în ziua de 23 aprilie, se readuce la mănăstire, rămânând acolo întreaga 
vară. Icoana atrage mulți pelerini şi bolnavi, fiind foarte ajutătoare tuturor celor 
care se roagă cu credinţă. Icoana Maicii Domnului, făcătoare de minuni se află la 


mănăstirea din Hârbovăţ din 1970. Până anul trecut (2017), obiectul de cult era 
prăznuit în data de 14 octombrie, în aceeaşi zi când erau marcate alte două 
sărbători religioase. Pentru că icoana are o importanţă spirituală deosebită, sinodul 
Bisericii Ortodoxe din Moldova a decis ca aceasta să aibă propria sărbătoare, care 
să fie marcată în prima duminică după Acoperământul Maicii Domnului. 

Sărbătoare la Mănăstirea din satul Hârbovăţ. Icoana Maicii Domnului făcătoare 
de minuni a fost prăznuită pentru prima oară de către Înaltpreasfinţitul Vladimir 


Prima slujbă în cinstea icoanei Maicii Domnului, făcătoare de minuni de la 
Hârbovăţ 
Icoana Maicii Domnului, prăznuită la Hârbovăţ. Slujba a fost oficiată de 
mitropolitul Vladimir 
Slujbă în cinstea icoanei Maicii Domnului făcătoare de minuni de la Hârbovăţ, la 
mănăstirea „Adormirea Maicii Domnului” din s. Hârbovăţ, r-nul Călărași 
Mănăstirea Hârbovăţ 

Hârbovâţ - un loc ales de Duhul Sfânt 
Icoane 


Slujba icoanei Maicii Domnului de la Mănăstirea Hârbovăţ 


Tipărit cu binecuvântarea Prea Sfințitului Nicodim, episcop de Edineţ şi Briceni 
O Seminarul Teologic Liceal de fete, „Sfânta cuvioasă muceniţă Elisabeta”, Edineţ 


La Vecernie 


După obişnuitul psalm, se cântă: Fericit bărbatul..., starea întâi. La Doamne, 
strigat-am..., stihirile pe 8, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Sosit-a astăzi praznicul tău, de Dumnezeu Născătoare; sosit-a prea luminata zi a 
bucuriei noastre, în care adunându-ne cetele monahilor şi mulţimea credincioşilor, 
toți, cu inimă curată, să lăudăm şi, după cuviinţă, cu dumnezeieşti cântări să cin- 
stim prea minunatul tău chip, prea curată Fecioară, cel ce revarsă mulţime de 
tămăduiri celor ce i se închină cu credinţă, aşteptând de la tine, Stăpână, ajutor şi 
mare milă. (de 2 ori) 


Adunându-ne astăzi mulţimea drepteredincioşilor cu sfinţite cântări să lăudăm pe 
prea curata Fecioară Maria, Maica lui Hristos Dumnezeu şi închinându-ne prea 
curatului ei chip, icoanei celei făcătoare de minuni, pe care ne-a dăruit-o nouă 
păzitoare neadormită, împreună cu îngerul să strigăm: Bucură-te, cea plină de har, 
Domnul este cu tine, care prin tine dă lumii mare milă. (de 2 ori) 


Glasul al 4-lea: Podobie: Spăimântatu-s-a Iosif, lucru mai presus de fire văzând şi 
în minte a avut ploaia cea de pe lână, la zămislirea ta cea fără de sămânță, de 
Dumnezeu Născătoare, rugul cel nears în foc, toiagul lui Aaron ce a odrăslit şi 
mărturisind logodnicul şi ocrotitorul tău preoţilor, a grăit: Fecioara naşte şi după 
naştere rămâne iarăşi fecioară. 


Bucură-te, prea curată Fecioară, de Dumnezeu prea slăvită în sfânta icoană, în care 
chipul feţei tale şi al Fiului tău, cu strălucitoare raze fiind înfrumuseţate, le-ai 
dăruit poporului nostru şi acestui pământ ca ocrotire şi acoperământ, pe care noi 
astăzi, adunaţi fiind, cu dragoste o cinstim şi cu evlavie pe tine te lăudăm, ca ceea 
ce eşti plină de har. 


Icoana ta cea făcătoare de minuni, pe care ai dăruit-o nouă, Născătoare de Dumne- 
zeu, cu evlavie o cinstim şi cu bucurie o sărutăm noi, nevrednicii, căci s-a arătat 
izvor de minuni curgător tuturor celor ce cu credinţă vin şi cer ajutorul tău, prea 
curată Fecioară. 


Cetele monahilor şi mulţimea credincioşilor acum cu dragoste te fericesc pe tine, 
prea curată Fecioară, Maica lui Hristos Dumnezeu, şi slăvesc minunile tale, pe care 
le-ai arătat robilor tăi, şi cu sârguinţă cinstesc prea cinstita ta icoană cea prea slă- 
vită şi de minuni făcătoare. 


La acoperământul tău alergăm, căutând mântuire, Preasfântă Fecioară, ca ceea ce 
eşti păzitoare neadormită şi apărătoare neruşinată a robilor tăi cei ce sunt întru 
întuneric: cu rugăciunile tale nu înceta totdeauna a izbăvi ţara aceasta şi poporul 
care cere ajutorul tău, aşteptând mila ta cea mare. 


Slavă..., Și acum..., glasul al 6-lea: 


Cine nu te va ferici, Preasfântă Fecioară? Sau cine nu va lăuda prea curată naşterea 
ta? Că Fiul Unul-Născut, Cel ce a strălucit fără de ani din Tatăl, Acelaşi din tinc, 
cea curată, a ieşit în chip de negrăit întrupându-Se; din fire Dumnezeu fiind şi cu 
firea Om făcându-Se pentru noi, nu în două feţe fiind despărțit, ci în două firi fără 


amestecare fiind cunoscut. Pe Acela roagă-L, curată, cu totul fericită, să se milu- 
iască sufletele noastre. 


Vohod: Lumină lină a sfintei slave a Tatălui ceresc, Celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti 
în toată vremea a fi lăudat de glasuri cuvioase, Fiul lui Dumnezeu, Cel ce dai viaţă, 
pentru aceasta lumea Te slăveşte. 


Prochimenul zilei, Paremiile 


De la Facere, citire 
(XĂVIII, 10-17) 


leşind Iacov din Beer-Şeba, s-a dus în Haran. Ajungând însă la un loc, a rămas să 
doarmă acolo, căci asfinţise soarele. Și, luând una din pietrele locului aceluia şi 
punându- şi-o căpătâi, s-a culcat în locul acela. 


Și a visat că parcă era o scară, sprijinită pe pământ, iar cu vârful atingea cerul; iar 
îngerii lui Dumnezeu se suiau şi se pogorau pe ea. Apoi S-a arătat Domnul în capul 
scării şi 1-a zis: “Eu sunt Domnul, Dumnezeul lui Avraam, tatăl tău, şi Dumnezeul 
lui Isaac. Nu te teme! Pământul pe care dormi ţi-l voi da ţie şi urma-şilor tăi. 
Urmaşii tăi vor fi mulți ca pulberea pământului şi tu te vei întinde la apus şi la 
răsărit, la miazănoapte şi miazăzi, şi se vor binecuvânta întru tine şi întru urmaşii 
tăi toate neamurile pământului. lată, Eu sunt cu tine şi te voi păzi în orice cale vei 
merge; te voi întoarce în pământul acesta şi nu te voi lăsa până nu voi împlini toate 
câte ţi-am spus”. 


Iar când s-a deşteptat din somnul său, lacov a zis: “Domnul e cu adevărat în locul 
acesta şi eu n-am ştiut!”. Şi, spăimântându-se lacov, a zis: “Cât de înfri-coşător 
este locul acesta! Aceasta nu e alta fără numai casa lui Dumnezeu, acea-sta e 
Poarta cerului”. 


Din Proorocia lui lezechiel, citire 


(XLIII; 27-XLIV, 4) 


Aşa grăieşte Domnul: “După sfârşitul acestor zile, în ziua a opta şi mai departe, 
preoţii vor înălța, pe Jertfelnic, arderile de tot ale voastre şi jertfele de împăcare şi 
Eu Mă voi milostivi spre voi”, zice Domnul Dumnezeu. 


Apoi m-a dus bărbatul acela înapoi la poarta cea din afară a templului, spre răsărit, 
şi aceasta era închisă. 


Și mi-a zis Domnul: “Poarta aceasta va fi închisă, nu se va deschide şi nici un om 
nu va intra pe ea, căci Domnul Dumnezeul lui Israel a intrat pe ea. De aceea va fi 
închisă. Cât priveşte pe rege, el se va aşeza acolo, ca să mănânce pâine înaintea 
Domnului; pe calea porţii va intra şi pe aceeaşi va ieşi”. 


După aceea, m-a dus pe calea porții de la miazănoapte, în faţa templului şi am 
privit, şi iată slava Domnului umplea templul Domnului, şi am căzut cu faţa la 
pământ. 


De la Pilde, citire: 
(1X; 1-11) 


Înţelepciunea şi-a zidit casă rezemată pe şapte stâlpi. A înjunghiat vite pentru 
ospăț, a pregătit vinul cu mirodenii şi a întins masa sa. Ea a trimis slujnicele sale să 
strige pe vârfurile dealurilor cetăţii: “Cine este neînţelept să între la mine!” 


Și celor lhpsiţi de bună chibzuială le zice: “Veniţi şi mâncaţi din pâinea mea, şi beţi 
din vinul pe care eu l-am amestecat cu mirodenii. Părăsiţi neînţelepciunea ca să 
rămâneţi cu viaţă şi umblaţi pe calea cea dreaptă a priceperii”. 


Cel ce ceartă pe batjocoritor îşi atrage disprețul, şi cel ce dojeneşte pe cel fără de 
lege îşi atrage ocară. 


Nu certa pe cel batjocoritor ca să nu te urască; dojeneşte pe cel înţelept şi el te va 
iubi. 


Dă sfat celui înţelept şi el se va face şi mai înţelept; învaţă pe cel drept şi el îşi va 
spori ştiinţa lui. 


Începutul înţelepciunii este frica de Dumnezeu şi priceperea este ştiinţa Celui sfânt. 
Căci prin Domnul se vor înmulţi zilele tale şi se vor adăuga ţie ani de viaţă. 


La Litie 


Stihirile glasul al 6-lea: 


Astăzi se bucură poporul din Țara Moldovei, prăznuind icoana cea dumnezeiască a 
prea curatei Maicii lui Hristos Dumnezeu, căci ca un soare mult luminos revarsă 
pretutindeni razele milostivirii celor ce o cinstesc cu credinţă şi i se închină cu 
dragoste. 


Veniţi, iubitorilor de prăznuire, cu sfințite cântări să cinstim şi cu dumnezeiască 
cuviinţă să prăznuim minunata arătare a icoanei Maicii lui Dumnezeu; ca să ne 
învrednicim de îndurările ei cele bogate. 


Se bucură astăzi Ţara Moldovei şi locaşul Adormirii Maicii Domnului din Hâr- 
bovăţ dănţuieşte, că prea curata Fecioară cu milostivire ne-a cercetat pe noi cu 
icoana ei cea făcătoare de minuni, prin care revarsă mulțime de tămăduiri celor ce 
cu credinţă arzătoare 1 se roagă şi cer ajutorul ei. 


Slavă..., Și acum..., glasul al 8-lea: 


Cum te vom numi pe tine, Preasfântă Fecioară, stâlp de foc ce ne povăţuieşti la 
veşnicele locaşuri? Sau păzitoare neadormită ce ne acoperi de vrăjmaşii cei văzuţi 
şi nevăzuţi? Prin tine ne mântuim şi la tine nădăjduim; pentru aceasta, fiind izbăviţi 
de necazurile şi ispitele ce vin asupra noastră, toţi îţi cântăm: Bucură-te, pricina 
bunătăților şi mijlocitoarea mântuirii noastre. 


La Stihoavnă 
Stihirile, glasul al 5-lea: 
Podobie: Bucură-te, cămara... 
David proorocul odinioară cuprins de dumnezeiescul har a văzut slava ta, prea 
curată, şi a strigat cântând: Stătut-a împărăteasa de-a dreapta ta în haine aurite 
îmbrăcată şi prea înfrumuseţată; iar noi, pentru darurile ce le reverşi asupra noa- 
stră, minunându-ne, zicem: Preasfântă Fecioară, păzeşte pe toţi cei ce te cinstesc cu 


credinţă şi se închină sfintei tale icoane. 


Stih: Ascultă, fucă, şi vezi şi pleacă urechea ta, şi uită poporul tău şi casa 
părintelui tău. 


Dimpreună cu Mariam proorociţa să dănţuim în sunetul timpanelor, o, suflete 
dreptslăvitoare, căci Hristos Dumnezeu ne-a dăruit-o nouă pe prea curata Sa Maică 
apărătoare şi păzitoare neamului nostru. Pentru aceasta, adunaţi fiind, pe tine, 


scăparea tuturor, te lăudăm şi prăznuim luminat cinstitul tău praznic al arătării 
sfintei tale icoane. 


Stih: Feţii tale se vor ruga mai marii poporului. 


Născătoare de Dumnezeu, Fecioară nenuntită, nădejdea sufletelor noastre, îndrep- 
tându-ne la tine şi mintea, şi sufletul, şi toată fiinţa, cu cântări duhovniceşti te 
fericim, iar prin arătarea icoanei tale celei făcătoare de minuni, închinându-ne ţie, 
te rugăm, ca ceea ce eşti plină de har, izbăveşte-ne de toate primejdiile pe noi, robii 
tăi, Stăpână. 


Slavă..., Și acum..., a Născătoarei, glasul al 6-lea: 
Născătoare de Dumnezeu, tu eşti viţa cea adevărată, care ai odrăslit rodul vieţii, ţie 


ne rugăm, roagă-te, Stăpână, împreună cu toți sfinţii să se mântuiască sufletele 
noastre. 


Troparul, glasul al 4-lea: Sfintei tale icoane celei făcătoare de minuni cu evlavie 
ne închinăm, Preasfântă Fecioară, şi nădăjduind la milostivirea ta cea de Maică, cu 
credinţă şi cu dragoste îţi strigăm: Izbăveşte de boli şi de necazuri pe cei ce aleargă 
la ajutorul tău, ca ceea ce eşti una binecuvântată şi izvorul milei, prea curată 
Stăpână. (de 3 ori) 


La Utrenie 


La Dumnezeu este Domnul... se cântă troparul icoanei, de două ori, Slavă..., Și 
acum..., a treia oară. 


După catisma întâi, se cântă sedealna, glasul 1: 


Podobie: Ceea ce eşti bucuria cetelor cereşti şi pe pământ oamenilor tare folo- 
sitoare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Chivot dumnezeiesc şi însuflețit al Dumnezeului Celui viu te cunoaştem, Prea- 
curată, căci ai zămislit în chip de nedescris pe Făcătorul tuturor, pe care roagă-L să 
mântuiască pe cei ce cinstesc cu dragoste şi se închină cu credinţă sfintei tale 
icoane. 


Slavă..., Și acum..., iarăşi aceasta, 


După a doua catismă, se cântă sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Cu ce cântări de laudă vom încununa creștetul tău, Fecioară prea curată, podoaba 
neamului omenesc şi lauda îngerilor? Căci Cel pe care mai înainte nimic nu-L 
putea încăpea a încăput în pântecele tău; drept aceea pe Acesta roagă-L, de 
Dumnezeu Născătoare, să ne dăruiască nouă pace şi sufletelor noastre mare milă. 


Slavă..., Și acum..., iarăşi aceasta 
Se cântă polieleul: Cuvânt bun... 
Apoi aceste mărimuri: 


Mărimu-te pe tine, Preasfântă Fecioară de Dumnezeu aleasă Pruncă şi cinstim 
icoana ta cea sfântă, prin care verşi tămăduiri tuturor celor ce cu credinţă aleargă la 
tine. 


Cu aceste stihuri: 

1. Adu-Ţi aminte, Doamne, de David şi de toate blândeţile lui. 

2. Lucruri minunate s-au grăit despre tine, cetatea lui Dumnezeu. 

3. Din rodul pântecelui tău voi pune pe scaunul tău. 

4. Sfinţit-a locaşul Său, Cel Preaînalt; Dumnezeu este în mijlocul lui, de aceea nu 
se va clinti. 

5. Casei Tale se cuvine sfinţenie, Doamne, întru lungime de zile. 

6. Binecuvântat este Dumnezeu în veac şi în veacul veacului. 


Iar după sfârşitul stihurilor, se cântă: 
Slavă..., glasul 1 


Slavă Ţie, Treime Sfântă: Părinte, Cuvinte şi Duhule Sfinte, zicând: Slavă Ţie 
Dumnezeule. 


Și acum..., acelaşi glas: 


Bucură-te, ceea ce eşti cu dar dăruită, Marie, Domnul este cu tine, zicând: şi 
prin tine cu noi. 


Aliluia, Aliluia, Aliluia, Slavă Ţie Dumnezeule. (de 3 ori) 
După polieleu, Sedealna, glasul al 6-lea: 


Podobie: Toată nădejdea mea spre tine o pun, Maica lui Dumnezeu, păzeşte-mă 
sub acoperământul tău. 


Celor ce se închină cu credinţă sfintei tale icoane, Fecioară de Dumnezeu Născă- 
toare, şi îţi cer mijlocirea ta de Maică, degrab le ajuţi, căci neîncetat reverşi asupra 
noastră milele tale cele bogate, ca una ceea ce eşti plină de har. 


Slavă..., Și acum..., iarăşi aceasta 

Antifonul întâi, glasul al 4-lea. Din tinerețile mele... 

Prochimen, glasul al 3-lea: Pomeni-voi numele tău în tot neamul şi neamul. 
Stih: Răspuns-a inima mea cuvânt bun. 


Toată suflarea... 
Evanghelia de la Luca 


39. Şi în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui Iuda. 

40. Şi a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42. Şi cu glas mare a strigat şi a zis: Binecuvântată eşti tu între femei şi 
binecuvântat este rodul pântecelui tău. 

43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Şi fericită este aceea care a crezut că se vor împlini cele spuse ei de la 
Domnul. 

46. Și a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 


46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Şi a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă..., glasul al 2-lea: 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Și acum..., iarăşi aceasta; 


Stih: Miluieşte-ne, Dumnezeule, după mare mila Ta şi, după mulţimea îndu- 
rărilor Tale, curăţeşte fărădelegile noastre. 


Și stihira, glasul al 4-lea: Adunându-ne astăzi, mulţimea drepteredincioşilor, cu 
sfințite cântări să lăudăm pe prea curata Fecioară Maria, Maica lui Hristos Dumne- 
zeu, şi închinându-ne prea curatului ei chip, icoanei celei făcătoare de minuni, pe 
care ne-a dăruit-o nouă păzitoare neadormită, împreună cu îngerul să strigăm: 
Bucură-te, cea plină de har, Domnul este cu tine, care prin tine dă lumii mare milă. 


Canoanele - Irmoasele amânduror canoane de câte două ori şi troparele pe 12 
Canonul întâi 

Cântarea 1, glasul al 4-lea: 

Irmos: Cel ce ai bătut Egiptul şi pe tiranul Faraon l-ai cufundat în mare, mîntuit-ai 

din robie pe poporul lui Israel, cel ce cânta ca Moise cântare de biruinţă, că te-ai 


prea slăvit. 


Stăpână de Dumnezeu Născătoare, luminează mintea şi inima ca să cânt slăvitele 
minuni ale cinstitei tale icoane, celei de minuni făcătoare. 


Veniţi, mulţime de credincioşi, în cinstita Biserică, ca, împreună adunaţi fiind, să 
cântăm cântare de laudă icoanei pururea Fecioare. 


Ingerească cântare se cuvine a-ţi aduce ţie, Fecioară prea curată, însă ca ceea ce ştii 
sărăcia noastră, întăreşte-ne ca să putem lăuda, după cuviinţă, sfânta ta icoană. 


Ca ceea ce ai născut Bucuria cea veşnică, o, întru tot cântată Fecioară, umple de 
bucurie pe cei ce te cinstesc cu dragoste. 


Canonul al doilea 
Cântarea 1, glasul al 8-lea: 


Irmos: Să cântăm Domnului, Celui ce a povăţuit pe poporul Său prin Marea Roşie, 
cântare de biruinţă că S-a proslăvit. 


Să salte astăzi cu bucurie adunarea credincioşilor, iar tabăra rău credincioşilor să se 
ruşineze, văzând icoana ta, Stăpână, că revarsă mulţime de minuni celor ce o 
cinstesc cu credinţă. 


Tu eşti întărirea celor ce te laudă, prea curată, căci luminezi pe cei credincioşi şi 
pierzi negura necredinţei a celor ce nu te cinstesc pe tine. 


Slavă..., 
Maică, pururea Fecioară, ca ceea ce mijloceşti mântuirea noastră, la tine alergăm şi 
cinstitei tale icoane ne închinăm, cerând ajutorul tău, izbăveşte pe robii tăi de toată 
nevoia. 
Și acum..., 
Primeşte, păzitoarea noastră cea dumnezeiască, rugăciunile cele de taină ale celor 
ce te cinstesc pe tine, luminându-i pe ei cu lumina Fiului tău şi Dumnezeului 
nostru. 
Catavasie: Deschide-voi gura mea şi se va umple de Duhul, şi cuvânt răspunde- 
voi împărătesei Maici, şi mă voi arăta luminat prăznuind, şi voi cânta minunile ci, 
bucurându-mă. 

Canonul întâi 


Cântarea a 3-a 


Irmos: Cel ce întăreşti tunetul şi ai făcut vânturile, întăreşte-mă, Doamne, ca să Te 
laud în curăţie şi să fac voia Ta; că nu este sfânt că Tine, Dumnezeul nostru. 


Veniţi, cetele credincioşilor, astăzi cu bucurie să încununăm cu dumnezeieşti 
cântări chipul cel de minuni făcător al prea curatei Fecioare şi să ne închinăm ei cu 
credinţă. 


Ca ceea ce ai umplut lumea cu darul tău, umple de bucurie pe cei ce te cântă, Marie 
de Dumnezeu aleasă. 


Inlăturând toată gândirea cea semeaţă, înţelepților de Dumnezeu, veniţi cu smerită 
cugetare să cântăm dumnezeieştii icoane cântare de laudă. 


Sfânta ta icoană, Maica lui Dumnezeu, s-a arătat poporului nostru ca o apărătoare 
şi zid nesurpat, pentru aceasta se închină ei cu multă evlavie. 


Canonul al doilea 
Cântarea a 3-a 


Irmos: Tu eşti Tăria celor ce aleargă la Tine, Doamne, Tu eşti Lumina celor în- 
tunecaţi şi pe Tine Te laudă duhul meu. 


Nor prea luminos te-ai arătat, Fecioară prea curată, ce curăţeşti întinăciunile 
patimilor celor ce te cinstesc pe tine cu dragoste. 


Dumnezeiasca ta icoană s-a arătat ca un pom cu multe roade, Fecioară, căci tuturor 
dăruieşti cele bune, iar pe cei aflaţi în nevoi îi mântuieşti. 


Slavă..., 
Fecioară prea bună, mintea mea cea neroditoare lumineaz-o şi deschide-mi ochii 
sufletului cei întunecați de mulțimea păcatelor, căci tu eşti lumina celor din întu- 


neric. 


Și acum..., 


Maica lui Dumnezeu, întăreşte inima mea întru nădejde şi mă satură pe mine, cel 
flămând şi însetat, cu Pâinea vieţii, care prin pântecele tău cel feciorelnic S-a 
pogorât pe pământ. 


Catavasie: Pe ai tăi cântăreți, Născătoare de Dumnezeu, ceea ce eşti izvor viu şi 
îndestulat, care s-au adunat ceată duhovnicească, întăreşte-i în dumnezeiască slava 
ta, cununilor măririi învrednicindu-i. 


Sedealna, glasul al 8-lea: Cerul să se bucure şi pământul să se veselească, căci cea 
pe care o propovăduiesc proorocii, îngerii o slujesc, şi în slujba căreia sunt 
apostolii, a binevoit a ne da nouă cinstita ei icoană şi a Fiului său, pentru care noi, 
împreună cu arhanghelul, îi cântăm: Bucură-te, ceea ce eşti plină de har, Domnul 
este cu tine, curată, pururea Fecioară. 


Slavă..., Și acum..., iarăşi aceasta; 


Canonul întâi 
Cântarea a 4-a 


Irmos: Auzit-am glasul Tău, Dumnezeule, şi m-am temut, înţeles-am lucrurile 
Tale şi am prea slăvit puterea Ta, grăia proorocul. 


Proorocul Daniel te-a văzut munte prea înalt, prea curată Fecioară, din care s-a 
desprins piatra - Hristos Dumnezeu, pe care roagă-L să ne mântuiască pe noi. 


lezechiel proorocul te-a arătat poartă încuiată, iar mulţimea poporului ce stă în faţa 
sfintei tale icoane, strigă către tine: Uşa milostivirii deschide-o nouă, ca să ne 


mântuim, căci în tine am nădăjduit. 


Marele între prooroci Isaia te-a arătat cleşte ce ţinea cărbunele, Maica lui Hristos, 
luminează cu lumina Celui născut din tine pe cei ce se închină icoanei tale. 


Prea slăvite sunt minunile tale, prea curată, câte ai făcut prin sfânta ta icoană, 
Fecioară de Dumnezeu Născătoare. 


Canonul al doilea 
Cântarea a 4-a 


Irmos: Auzit-am glasul Tău, Dumnezeule, şi m-am temut, înţeles-am lucrurile 
Tale şi am prea slăvit puterea Ta, grăia proorocul. 


Odinioară proorocul David dănţuia în faţa chivotului, iar poporul ce stă în faţa 
sfintei tale icoane, cu laude te slăveşte cântând: Bucură-te, apărătoarea neamului 
nostru. 


Fecioară de Dumnezeu aleasă, pricina tuturor bunătăţilor şi stăpânitoarea a toate, 
risipeşte întunericul ce ne-a cuprins şi împărtăşirii celei de sus ne învredniceşte. 


Slavă..., 


Chivot înţelegător mai mult decât chivotul legii s-a arătat prea curată icoana ta, pe 
care, cu negrăite minuni şi daruri, Dumnezeu a prea slăvit-o. 


Și acum..., 


Cer însufleţit, Maica lui Dumnezeu, care ai născut pe Soarele dreptăţii, luminează 
inima mea, ca să mă învrednicesc de darurile tale. 


Catavasie: Cel ce şade în slavă pe scaunul Dumnezeirii, pe nor uşor a venit lisus, 
Cel unul din Dumnezeire, prin palmă curată, şi a mântuit pe cei ce cântă: Slavă, 
Hristoase, puterii Tale. 


Canonul întâi 


Cântarea a 5-a 


Irmos: Să-mi răsari mie, Doamne, lumina poruncilor Tale, că spre Tine, Hris- 
toase, se îndreaptă din zori duhul meu şi Te laudă; că Tu eşti Dumnezeul nostru şi 
la Tine am aflat scăpare, Împăratul păcii. 


Fecioară prea curată, vezi pe poporul ce din noapte mânecă şi stă în faţa icoanei 
tale, aşteptând şi cerând dezlegare de păcate şi îndreptare vieţii. 


Maica Luminii celei neapuse, nu ne lepăda de la faţa ta, ci te milostiveşte spre noi, 
căci altă nădejde nu avem. 


Născătoare de Dumnezeu, tu eşti tăria mea, şi puterea, şi prin tine mă voi bucura de 
Domnul şi Dumnezeul şi Mântuitorul meu. 


Toţi împreună astăzi, bucurându-ne cu psalmi şi cântări duhovniceşti, cinstim 
icoana ta, cerând iertare de păcate şi mântuire sufletului, Fecioară de Dumnezeu 
aleasă. 

Canonul al doilea 
Cântarea a 5-a 


Irmos: Din noapte Te laud... 


Având icoana ta cea sfântă, Fecioară, Biserica s-a arătat ca alt Rai, în care toţi cu 
osârdie te slăvesc şi 1 se închină cu dragoste. 


Râu prea dulce şi izvor îndestulat te-am agonisit pe tine, prea curată, dăruieşte 
vindecare şi tămăduieşte pe cei ce te cheamă cu credinţă. 


Slavă..., 


Celor ce alergăm cu credinţă la sprijinul tău, grăbeşte spre ajutor, Maica lui 
Dumnezeu, izbăvindu-ne de cumplita boală, şi gonind duhurile cele viclene. 


Și acum..., 


Primeşte, prea curată Fecioară, rugăciunile cele de taină ale celor ce se închină 
sfintei tale icoane şi laudă prea slăvită naşterea ta. 


Catavasie: Spăimântatu-s-au toate de dumnezeiască mărirea ta, că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut Fiu 
pe Cel fără de ani, Cel ce dăruieşte pace tuturor celor ce te laudă pe tine. 

Canonul întâi 
Cântarea a 6-a 
Irmos: Pe marea vieţii, prin faptele mele m-am prăbuşit în adânc; dar ca Iona din 
chit, aşa strig Ţie: Fiule şi Cuvântule al lui Dumnezeu, scoate-mă din adâncul 


răutăţilor, rogu-mă. 


Chinuit fiind de fărădelegile mele, mă rog ție, Doamnă, tămăduieşte-mă cu darul 
cel dat ţie, de Dumnezeu Născătoare. 


De furtuna cea pornită asupra noastră izbăveşte-ne şi viforul ispitelor îl potoleşte, 
curată, pe cei ce te cinstesc pe tine şi se închină icoanei tale. 


Prin tine scârba se risipeşte şi credincioşii se mântuiesc, ca ceea ce eşti izvorul 
bucuriei, Preasfântă Fecioară, lauda drepteredincioşilor. 


Când se înmulţesc întristările şi duşmanii se întăresc, pe cei ce aleargă la icoana ta, 
cerându-ţi ajutorul, degrab îi izbăveşte, Maică prea curată. 


Canonul al doilea 
Cântarea a 6-a 


Irmos: Haină luminoasă dă-mi mie, Cel ce Te îmbraci cu lumina ca şi cu o haină, 
Mult Milostive, Hristoase, Dumnezeul nostru. 


La bunătatea ta scăpăm, Fecioară Maică, şi către tine ridicăm ochii inimii, nu ne 
trece cu vederea şi vom jertfi ţie glas de laudă. 


Când mă afund în viforul mării vieţii, către tine strig întru scârba inimii mele: 
Stăpână, scoate din stricăciune viaţa mea şi mă mântuieşte. 


Slavă..., 


Fiind înconjurat de mulțimea păcatelor, se sfârşeşte duhul meu, iar tu, curată, fund 
scăparea noastră, degrab mă izbăveşte. 


Și acum..., 


Maica lui Dumnezeu, pe Cel născut din tine roagă-L ca să risipească pe cei ce se 
luptă cu mine şi mă mântuieşte. 


Catavasie: Inţelepţii lui Dumnezeu, care săvârşiţi acest praznic dumnezeiesc şi cu 
totul cinstit al Maicii lui Dumnezeu, veniţi să batem din palme, slăvind pe 
Dumnezeu, Cel ce S-a născut dintr-însa. 


Condac, glasul al 2-lea: Celor ce vin şi se închină sfintei tale icoane, Născătoare 
de Dumnezeu Fecioară, cinstind-o cu credinţă şi cerându-ţi ajutorul tău, degrab le 
ajută, ca ceea ce eşti milostivă şi singura nădejde de mântuire a neamului creş- 
tinesc. 


Icos: Arătarea cea prea minunată a Fecioarei prea curate văzând, cu toţii să aler- 
găm şi cu credinţă să ne închinăm icoanei ei celei făcătoare de minuni şi adunându- 
ne, într-un glas, pe cea fără de prihană să o lăudăm: Bucură-te, ceea ce eşti plină de 
har, Domnul este cu tine, binecuvântată eşti tu între femei, ca ceea ce ai născut pe 
Mântuitorul sufletelor noastre. 


Canonul întâi 


Cântarea a 7-a 


Irmos: Idolului celui de aur neînchinându-se tinerii lui Avraam, au fost puşi la 
încercări ca aurul în topitoare; că în cuptorul cel de foc, ca într-o cămară luminată, 
dănţuiau strigând: Binecuvântat eşti, Dumnezeul părinţilor noştri. 


Sfântul locaş al Adormirii tale, căruia ai binevoit a-i da cinstita ta icoană, nu înceta 
să-l păzeşti, prea curată, ca ceea ce eşti singură, adevărata apărătoare. 


Scăpare şi acoperământ te arăţi celor ce aleargă la ajutorul tău, Preasfântă Fecioară, 
păzindu-i de toate relele. 


Pe cei ce ard în cuptorul ispitelor şi al necazurilor rourează-i cu curgerile îndu- 
rărilor tale, ca să cunoască grabnicul tău ajutor de Maică, Stăpână. 


Toate cursele vrăjmaşului cele întinse mie cu vicleşug, sfărâmă-le degrab, Maică, 
şi păzeşte în pace viaţa mea, prea curată. 


Canonul al doilea 
Cântarea a 7-a 
Irmos: Din ludeea venind tinerii... 


Sfânta ta icoană, Maica lui Dumnezeu, în văpaia focului a-i păzit-o nevătămată, şi 
cu darul tău revarsă mulțime de minuni celor ce cu evlavie o cinstesc pe ea. 


Tuturor le dăruieşti bogatele tale daruri, Fecioară de Dumnezeu Născătoare, iar 
mulțimea vindecată îţi cântă: Bucură-te, izvorul cel grabnic al vindecării noastre. 


Slavă..., 
Cetele cereşti se veselesc împreună cu mulțimea poporului, Născătoare de Dum- 
nezeu, întru luminată prăznuirea ta, căci verşi minuni celor ce te cinstesc cu dra- 


goste. 


Și acum..., 


Preasfântă Fecioară, ceea ce ai născut cu trup pe Unul din Treime, pe Împăratul 
Cerului, pe Acela roagă-L, Stăpână, să ne mântuiască pe noi. 


Catavasie: N-au slujit făpturii înţelepţii lui Dumnezeu, fără numai Făcătorului, ci 
groaza focului bărbăteşte călcând-o, s-au bucurat cântând: Prealăudate, Doamne al 
părinților şi Dumnezeule, binecuvântat eşti. 


Canonul întâi 


Cântarea a 8-a 

Irmos: In chip de flăcări de foc stau înaintea ta heruvimii şi serafimii, Doamne, şi 
toată zidirea cântare minunată cântă Ție: Lăudaţi, binecuvântaţi şi prea înălțaţi pe 
Hristos întru toţi vecii. 

Scară ce ai atins cerul te-a văzut lacov cel mare între patriarhi, noi însă, Fecioară, 
te cântăm ca pe Născătoarea de Dumnezeu, care ai născut pe Cel mai înainte de 


veci, pe Dătătorul de viaţă. 


David proorocul munte al lui Dumnezeu te-a numit, ce ai născut pe Izvorul cel 
pururea curgător, pe Acesta roagă-L să ne mântuiască pe noi. 


Ajutor tare şi mijlocitoare neschimbată către Fiul tău şi Dumnezeul nostru te avem, 
Fecioară, pe care îl prea înăltăm întru toţi vecii. 


Stâlp şi tărie te-ai arătat celor ce ne asupresc pe noi, Stăpână, iar celor ce te 
cinstesc cu credinţă te arăţi zid şi îngrădire. 


Canonul al doilea 
Cântarea a 8-a 


Irmos: Pe Împăratul Ceresc, pe care Îl laudă Oştile îngereşti, lăudaţi-L şi prea 
înălţaţi-L întru toţi vecii. 


Icoana ta cea sfântă s-a arătat liman de mântuire şi tămăduire a tot felul de boli, 
Maica lui Dumnezeu, pentru aceasta totdeauna slăvim mila ta cea mare. 


Pricina bucuriei eşti, cu totul lăudată Fecioară, că ai născut pe începătorul a tot 
binele, Cel ce dă pace lumii şi sufletelor noastre mare milă. 


Slavă..., 


Stăpână Doamnă, Împărăteasa tuturor, pe poporul nostru cu dumnezeiescul tău dar 
întăreşte-l, iar ţara aceasta o păzeşte în pace. 


Și acum..., 


Fiind împodobită cu frumuseţeabunătăţilor, prea curată, ai născut pe Cuvântul, pe 
Cel ce a împodobit cu cuvioase frumuseți pe cei ce te cântă pe tine, Născătoare de 
Dumnezeu. 


Catavasie: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Pe tinerii cei binecredincioşi în cuptor, naşterea Născătoarei de Dumnezeu i-a 
mântuit. Atunci fiind închipuită, iar acum lucrată; pe toată lumea ridică să-ţi cânte 
ție: Pe Domnul, lucrurile, lăudaţi-L şi-L prea înălţaţi întru toţi vecii. 

Canonul întâi 
Cântarea a 9-a 
Irmos: Făcut-a tărie cu braţul Său, pentru că a dat jos pe cei puternici de pe scaune 


şi a înălțat pe cei smeriți Dumnezeul lui Israel, întru care ne-a cercetat pe noi 
Răsăritul cel dintru înălțime şi ne-a îndreptat pe calea păcii. 


Făclie ce ai purtat Lumina cea neînserată, Maica lui Dumnezeu, luminează cu harul 
cel dat ție pe cei ce te cinstesc şi se închină dumnezeieştii tale icoane. 


Limba omenească nu poate, după vrednicie, să te laude pe tine, Stăpână, însă ca 
ceea ce eşti Maica milostivirii, primeşte de la noi această puţină cântare, prea 
curată Fecioară. 


Pământ însuflețit şi înţelegător eşti, prea curată, ce ai odrăslit spicul cel ceresc, care 
ne-a izbăvit de foamea cea de suflet pierzătoare. 


Sfânta ta icoană, Maica lui Dumnezeu, s-a arătat tuturor celor ce o cinstesc cu 
evlavie pricină de viaţă, izvor pururea curgător şi dar de vindecări. 


Canonul al doilea 
Cântarea a 9-a 


Irmos: Cu adevărat te mărturisim pe tine Născătoare de Dumnezeu noi cei 
mântuiţi prin tine, Fecioară curată, împreună cu Cetele cele fără de trup, mă-rindu- 
te pe tine. 


Mulțimea credincioşilor, adunaţi fiind, se roagă şi cântă prea slăvita icoană a prea 
curatului tău chip şi al Pruncului Celui născut din tine, prea lăudată, rugăciunile 
cărora le primeşte ca o milostivă. 


Neamurile toate te fericesc pe tine, Născătoare de Dumnezeu, căci ai născut lumii 
Bucuria cea negrăită, iar noi, în faţa sfintei tale icoane stând, ne rugăm să ne 
învredniceşti în veacul viitor de bucuria aleşilor tăi. 


Slavă..., 


De pe pământ la cer dumnezeiasca ta icoană ne trage, prea curată, pe noi, cei ce ne 
închinăm cu evlavie şi o cinstim cu dragoste; pentru aceasta pe tine cu dreaptă 
credinţă te mărim. 


Și acum..., 


Imbrăcăminte luminată i-ai dăruit icoanei tale, Stăpână, ca una ce eşti Impără- 
teasa tuturor făpturilor, iar pe cei ce se apropie şi o sărută cu credinţă, îi mântuieşti 
cu darul cel dat ţie, prea curată Fecioară. 


Catavasie: Tot neamul pământesc să salte cu Duhul fiind luminat, şi să prăz- 
nuiască firea minţilor celor fără de trup, cinstind sfânta prăznuire a Maicii lui 
Dumnezeu şi să cânte: Bucură-te, prea fericită Născătoare de Dumnezeu, curată, 
pururea Fecioară. 


Luminânda 
Sfânta ta icoană ai dăruit-o nouă, Fecioară prea curată, ca acoperământ şi zid 
nebiruit, izvor de minuni şi liman de mântuire celor aflaţi în nevoi. Pentru aceasta 
te slăvim pe tine, dumnezeiască Mireasă, ca ceea ce eşti ajutătoarea creştinilor. (de 
2 orl) 
La Laude 


Stihirile pe 4, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Cu glas de mulţumire te lăudăm, Fecioară prea curată, pentru chipul tău cel dat 
nouă, căci s-a arătat vistierie de bunătăţi şi izvor de minuni celor ce îl cinstesc cu 
credinţă şi 1 se închină cu dragoste. 


Născătoare de Dumnezeu, Marie, mântuieşte poporul care te cinsteşte şi te cheamă 
întru ajutor, căci în tine am pus nădejdea noastră, ca una ce eşti Impărăteasa tuturor 
făpturilor, Fecioară. 


Să se tânguiască adunarea necredincioşilor care nu te mărturisesc pe tine, Născă- 
toare de Dumnezeu, şi nu se închină icoanei tale, iar noi, poporul cel credincios, te 
mărturisim, Fecioară prea curată, care ai născut pe Cel fără de ani, pe Cel ce a 
izbăvit din moarte sufletele noastre. 

Preacurată Fecioară, ceea ce ai născut pe Mielul lui Dumnezeu, mai presus de fire, 
ai dăruit poporului nostru ca acoperământ sfințit cinstita ta icoană, prin care 
sfinţeşti pe cei ce te laudă cu credinţă şi se închină cu evlavie icoanei tale. 


Slavă..., Și acum..., glasul al 8-lea: 


Stăpână, primeşte rugăciunile robilor tăi, şi ne izbăveşte pe noi din toată nevoia şi 
necazul. 


Doxologia cea mare, troparul, ecteniile şi otpustul. 
La Liturghie 


Fericirile din cântarea a 3-a şi a 6-a. Prochimen gl. al 3-lea: Măreşte, suflete al 
meu... Stih: Că a căutat spre smerenia... 


Apostolul din Epistola către Evrei (IX, 1-7): Fraţilor, adevărat este că şi Vechiul 
Testament..., 


Epistola către Evrei 


1. Deci şi cei dintâi (Aşezământ) avea orânduieli pentru Slujba dumnezeiască şi 
un altar pământesc, 

2. Căci s-a pregătit cortul mărturiei. În el se aflau, mai întâi, sfeşnicul şi masa şi 
pâinile punerii înainte; partea aceasta se numeşte Sfânta. 

3. Apoi, după catapeteasma a doua, era cortul numit Sfânta Sfintelor, 


4, Având altarul tămâierii de aur şi chivotul Aşezământului ferecat peste tot cu 
dur, în care era năstrapa de aur, care avea mana, era toiagul lui Aaron ce 
odrăslise şi tablele Legii. 

5. Deasupra chivotului erau heruvimii Slavei, care umbreau altarul împăcării; 
despre acestea nu putem acum Să vorbim cu de-amănuntul, 

6. Astfel fiind întocmite aceste încăperi, preoţii intrau totdeauna în cortul cel 
dintâi, săvârşind slujbele dumnezeieşti; 

7. În cel de-al doilea însă numai arhiereul, o dată pe an, şi nu fără de sânge, pe 
care îl aducea pentru sine însuşi şi pentru greşealele poporului. 


Aliluia, glasul al 8-lea: Ascultă, fiică şi vezi..., 
Stih: Feţei tale se vor ruga... 
Evanghelia de la Luca 


Evanghelia de la Luca (X, 38-42; XI, 27-28): În vremea aceea, a intrat lisus într-un 
sat... 


38. Și pe când mergeau ei, EI a intrat într-un Sat, iar o femeie, cu numele Marta, 
L-a primit în casa ei. 

39. Și ea avea o soră ce se numea Maria, care, aşezându-se la picioarele 
Domnului, asculta cuvântul Lui. 

40. lar Marta se silea cu multă slujire şi, apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 

41. Şi, răspunzând, Domnul i-a zis: Marto, Marto, te îngrijeşti şi pentru multe te 
sileşti; 

42. Dar un lucru trebuie: căci Maria partea bună şi-a ales, care nu se va lua de 
la ea. 

27. Şi când zicea El acestea, o femeie din mulţime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 

28. lar Ela zis: Aşa este, dar fericiţi sunt cei ce ascultă cuvântul lui Dumnezeu 
şi-l păzesc. 


Chinonicul: Paharul mântuirii voi lua şi numele Domnului voi chema. 


Acatistul Maicii Domnului în cinstea icoanei făcătoare de minuni de la 
Mănăstirea Hârbovăţ 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 


Intru-una Sfântă Sobornicească şi apostolească Biserică, 
Mărturisesc un botez întru iertarea păcatelor, 
Aştept învierea morţilor şi viaţa veacului ce va să fie. Amin ! 


Condacul 1 

Apărătoarei şi conducătoarei neamurilor creştineşti, călăuzitoarei şi izbăvitoarei, 
cântări de laudă aducem noi, credincioşii care ne-am adunat înaintea sfintei tale 
icoane, iar tu, Sfântă Stăpână Născătoare de Dumnezeu, ca ceea ce ai îndurări 
nespuse, primeşte rugăciunea noastră ce o aducem înaintea sfintei tale icoane făcă- 
toare de minuni, ca în umilinţa inimii să-ţi cântăm: Bucură-te, cea plină de dar 
Născătoare de Dumnezeu Fecioară, lauda Hârbovăţului şi a Moldovei ocro- 
titoare. 


Icosul 1 

Stăpână, primul care ţi-a adus această laudă a fost Arhanghelul Gavriil, când ţi-a 
binevestit că vei zămisli pe Fiul lui Dumnezeu. lar, după prea mărita ta adormire, 
toate puterile cereşti îţi aduc pururea această laudă în ceruri. Deci, cum să cutezăm 
noi, păcătoşii, a împreuna glasurile noastre cu ale celor fără de trupuri? Însă, 
amintindu-ne de îndurarea ta către toţi câţi se pocăiesc, cu frică şi cu dragoste îţi 
grăim unele ca acestea: 


Bucură-te, ceea ce eşti adâncul milei; 

Bucură-te, ceea ce eşti mare nesecată de iubire; 

Bucură-te, bună solitoare a neamului creştinesc; 

Bucură-te, ceea ce eşti în Hârbovăţ cetate mare; 

Bucură-te, care pe oamenii pravoslavnici la Mănăstirea Hârbovăţului îi atragi cu 
legământurile iubirii; 

Bucură-te, care toată scârba din sufletele lor o goneşti; 

Bucură-te, ceea ce prin icoana ta de minuni făcătoare, ca printr-o stea ne conduci 
pe noi; 

Bucură-te, care cu rugăciunile tale, năvălirile patimilor degrabă le alungi; 
Bucură-te, care eşti pentru cei ce se îndoiesc întărire în cele bune; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 2 

Toate puterile cereşti te văd, de Dumnezeu aleasă Fecioară, Împărăteasă, Maică a 
Cerescului Împărat, rugându-te Fiului tău şi Dumnezeului nostru pentru creştini. 
Iar noi, păcătoşii, văzând pe pământ sfânta ta icoană şi îngenunchind în faţa ei, cu 
bucurie ne închinăm ţie, cântând: Aliluia! 


Icosul 2 

Mijlocirea cea osârdnică cerească dăruieşte-ne-o nouă, Împărăteasă, căci cum am 
putea lăuda numele tău cu gurile noastre? Tu ne eşti solitoare bună şi puternică ca 
să ne ajuţi în toate nevoile, spre a-ţi cânta cu umilinţă acestea: 

Bucură-te, ceea ce ne mângâi prin rugăciunile ce le aduci Fiului tău şi Dumnezeu; 
Bucură-te, că cu rugăciunile tale ne izbăveşti de veşnicile suspinuri; 

Bucură-te, că cu rugăciunile tale de Maică îl faci pe Fiul tău şi Dumnezeu îndurător 
spre noi; 

Bucură-te, că cu rugăciunile tale linişteşti dreapta mânie a lui Dumnezeu asupra 
noastră; 

Bucură-te, că cu solirile tale ni se iartă păcatele; 

Bucură-te, că cu ajutorul tău patimile noastre se nimicesc; 

Bucură-te, ceea ce ne ajuţi în toate necazurile şi nevoile noastre; 

Bucură-te, că pe cei ce te prea măresc întotdeauna îi slăveşti; 

Bucură-te, că cu bucuria ta linişteşti întristările noastre; 

Bucură-te, ceea ce mereu ne dăruieşti bucurie; 

Bucură-te, ceea ce ne deschizi uşile Raiului; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 3 

Stăpână, arătat-ai îndoita putere a darului tău pe pământul Moldovei, când în locul 
pe care te-ai arătat, întreit ai înmulţit averile cu icoana ta cea făcătoare de minuni, 
care cu mâna ierarhului Pahomie primită a fost de la Moscova, fund dăruită de 
mama lui Nicolae Albaduev, care a jertfit-o Sfintei Mănăstiri Hârbovăţ, pentru care 
cu bucurie cântăm lui Dumnezeu: Aliluia! 


Icosul 3 

Având nesecată bogăţie de îndurări, întinzi mână de ajutor tuturor marginilor 
pământului, dând vindecare celor bolnavi, uşurare celor suferinzi, vedere orbilor şi 
tuturor de toate, împlinind a fiecăruia trebuinţă. Deci, noi cu mulţumire îţi cântăm 
acestea: 

Bucură-te, că numai tu ne eşti Maica milostivirii; 

Bucură-te, ceea ce ne-ai arătat chemarea de mult preţ a milei; 

Bucură-te, că dăruieşti tuturor îndurări fără de număr; 

Bucură-te, ceea ce vindeci ranele păcatelor noastre; 

Bucură-te, că pe cei drepţi îi aşezi în locaşurile Raiului; 

Bucură-te, că eşti nădejde a primirii bunurilor celor aşteptate; 

Bucură-te, că pe toţi cei căzuţi îi pui iarăşi în starea de dar în curând; 

Bucură-te, care ajuţi tuturor celor ce au nevoie de ajutorul tău; 

Bucură-te, bucuria noastră, izbăveşte-ne de toate nevoile, boalele şi linişteşte în- 
tristările noastre; 

Bucură-te, ceea ce uneşti pravoslavnicii din Moldova prin sfânta ta icoană; 
Bucură-te, că eşti bucuria călugărilor din Hârbovăţ; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 4 
Cerească Împărăteasă, tu ne ajuţi întotdeauna în viforul multor nevoi ce ne 
năvălesc pe noi, care cu credinţă scăpăm la tine şi ne închinăm icoanei tale 


purtătoare de vindecări, căci despre cea dintâi icoană a ta ai zis cândva: Cu 
Astfel noi credem cu adevărat 


cum că tu ne ajuţi nouă celor ce cântăm: Aliluia! 


Icosul 4 

Cămară aleasă a Duhului Sfânt, primind Dumnezeu în cer mijlocirea ta pentru noi, 
îi împlineşte cererea, iar noi, păcătoşii, pe pământ, văzând sfânta ta icoană ce ne 
luminează ca un soare, cu îndrăzneală îţi cântăm, ca Maicii Domnului, astfel: 
Bucură-te, ceea ce ne-ai arătat pe Soarele cel văzut numai de îngeri; 

Bucură-te, ceea ce ne luminezi cu lumina care nu se stinge; 


Bucură-te, ceea ce ne înviezi pe noi, cei morţi de păcate; 

Bucură-te, ceea ce pe mamele cele sterpe le faci născătoare de prunci; 

Bucură-te, ceea ce curând goneşti pe duşmanii cei răi, care pe neaşteptate năvălesc 
asupra noastră; 

Bucură-te, ceea ce întotdeauna ne îndulceşti cu bunătăţile cele dorite; 

Bucură-te, ceea ce degrabă ne mângâi în necazurile şi scârbele noastre; 

Bucură-te, că pe cei ce cheamă numele tău îi scapi de moarte năprasnică; 
Bucură-te, că celor ce nădăjduiesc spre tine le dăruieşti viaţă fără de sfârşit; 
Bucură-te, că pe cei care au către tine credinţă şi iubire îi duci la cer; 

Bucură-te, ceea ce ne eşti puternică solitoare şi ne aperi de toate împrejurările; 
Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 5 

Stea dumnezeiască, cale aleasă către Soarele dreptăţii te-ai arătat, Stăpână. Celor ce 
se mântuiesc povăţuitoare. Precum în viața pământească ai fost către Fiul tău 
solitoare pentru oamenii din Cana Galileii, tot aşa şi după slăvita ta plecare la 
ceruri, rugăciunile credincioşilor din toate părţile pământului, ce se aduc Fiului tău 
şi Domnului nostru lisus Hristos şi aici pe pământul Moldovei, în Mănăstirea 
Hârbovăţului, le înalți la scaunul lui Dumnezeu, dăruindu-i lumii felurite vindecări, 


- celor ce cântă: Aliluia! 


Icosul 5 

Văzând oamenii în Mănăstirea Hârbovăţului în vremurile de demult şi în zilele mai 
de pe urmă, icoana trecând prin satele Moldovei, mulțime de vindecări şi minuni 
dăruite de tine, Maica lui Dumnezeu, ei îşi întăreau sufletele în dorinţa mântuirii, 
aducând călduroasa pocăință de păcatele lor şi aşa îţi cântau ţie: 

Bucură-te, ceea ce le eşti orbilor vedere şi şchiopilor umblare; 

Bucură-te, că eşti izbăvitoare de demoni a celor îndrăciți prin frică şi spaimă; 
Bucură-te, ceea ce ai întors cu minune para focului de la lăcaşul tău şi ai înviat pre 
pruncul Simeon prin rugăciunile stareţului; 

Bucură-te, că prin acestea ai arătat din nou oamenilor puterea vechilor tale minuni; 
Bucură-te, că vindecările de la sfânta ta icoană s-au înmulţit până-n zilele mai de 
pe urmă; 

Bucură-te, ceea ce în toată lumea dăruieşti izvoare de vindecări de la sfânta icoană; 
Bucură-te, ceea ce mai mult decât aceste daruri îmbogăţeşti duhovniceşte pe cei ce 
ți se roagă ţie; 

Bucură-te, că cu tine se laudă neamurile creştineşti; 

Bucură-te, că şi cei cu puţină credinţă aleargă la ajutorul tău; 

Bucură-te, că eşti nădejdea pământenilor şi ajutătoare în nevoi; 


Bucură-te, bucuria celor cereşti şi a celor pământeşti; 
Bucură-te, cea plină de dar Născătoare de Dumnezeu Fecioară, lauda Hârbo-vă- 
țului şi a Moldovei ocrotitoare. 


Condacul 6 

Biserica lui Hristos propovăduieşte minunile tale, Născătoare de Dumnezeu, care-s 
ca nisipul mării şi ca stelele cerului. De la răsărit până la apus minunile tale sunt 
lăudate, căci nu există oraş sau ţară unde tu să nu fi lucrat cu puterea lui Dumnezeu 
spre izbăvirea, mântuirea, luminarea şi vindecarea celor numiţi cu numele lui Hri- 
stos, adică a creştinilor. Mai cu seamă prin sfintele tale icoane faci minuni, 
revărsând de la ele râuri de tămăduiri, milostiviri şi îndurări oamenilor care se 
chinuiesc în necazuri şi boli. Drept aceea te mărim cu glasuri de cântări duhov- 
niceşti şi cântăm Fiului tău şi Dumnezeului nostru: Aliluia! 


Icosul 6 

Dumnezeiască pruncă, Fecioară, răsărit-ai în dumnezeiasca revărsare de lumină a 
slavei, ţinând în braţe pe veşnicul prunc lisus Hristos, înconjurat de cetele puterilor 
arhangheliceşti, precum te vedem zugrăvită pe icoana, ce se numeşte tainicul Rug 
nears al lui Moise prin care dăruieşti credincioşilor daruri pline de îndurări, 
izbăvindu-i de foc şi de trăsnete. Vindecând pe cei slăbănogi, mângâind pe cei 
scârbiți şi trimițând tuturor cele bune şi folositoare de suflet spre a-ţi cânta cu 
glasuri netăcute unele ca acestea: 

Bucură-te, că de tine se bucură în triumf soborul îngeresc şi neamul omenesc; 
Bucură-te, că slava ta este mai presus decât laudele cereşti şi pământeşti; 
Bucură-te, că de la înălțimea cerească, cu dragoste de mamă, priveghezi peste toată 
lumea; 

Bucură-te, cea care pe cei scârbiți de pe pământ îi cercetezi cu binefacerile tale; 
Bucură-te, ceea ce nu treci cu vederea, în nenumăratele tale binefaceri, pe cei 
dispreţuiţi şi lepădaţi; 

Bucură-te, ceea ce, în bunătatea inimii tale, scoţi din groapa pierzării pe cei dez- 
nădăjduiţi; 

Bucură-te, ceea ce eşti alavastru ce porţi vindecări de orice neputinţă; 

Bucură-te, ceea ce eşti purtătoare de mir binemirositor al lui Hristos, care ai umplut 
de bună mireasmă omenirea căzută; 

Bucură-te, ceea ce dezlegi legătura păcatelor la păcătoşii care se pocăiesc; 
Bucură-te, ceea ce zdrobeşti capcana patimilor celor ce se nevoiesc în curăţie; 
Bucură-te, ceea ce eşti bucurie lină pentru tinerele mame, care îşi alăptează pruncii; 
Bucură-te, cea plină de dar Născătoare de Dumnezeu Fecioară, lauda Hârbo-vă- 
țului şi a Moldovei ocrotitoare. 


Condacul 7 

Preasfântă Născătoare de Dumnezeu, vrând să încălzeşti inimile cu dorinţa vieţii 
veşnice prin minunile tale, vindeci pe cei bolnavi, izgoneşti dracii, slobozeşti pe cei 
robiţi, înviezi pe cei morţi, pentru ca noi, înțelegând puterea lui Dumnezeu, să 
dispreţuim cele ce sunt în deşert şi să adăugăm cele dumnezeieşti în sprijinirea 
sufletelor noastre, cântând neîncetat lui Dumnezeu: Aliluia! 


Icosul 7 

Mănăstirea Hârbovăţului suferind iară cele mai grele prigoniri, când împreună cu 
întreaga ţară, prin viclenie, a fost despărțită de pravoslavnica credinţă şi dată sub 
stăpânirea ereticească, după un timp îndelungat a fost reîntoarsă creştinilor pra- 
voslavnici. Apoi, fiind chemaţi călugării care erau împrăștiați, venind, au scos din 
cenuşă Sfânta icoană a Maicii Domnului, care de trei ori a fost în foc, dar au găsit- 
o neatinsă, nearsă, stând cu faţa în jos. Atunci toţi au îngenuncheat înaintea Stă- 
pânei, cântând: 

Bucură-te, apărarea Hârbovăţului; 

Bucură-te, mustrarea ereticilor agareni; 

Bucură-te, că lăcaşul tău nu pentru totdeauna l-ai părăsit; 

Bucură-te, ceea ce ne înveţi frica lui Dumnezeu; 

Bucură-te, că cu solirea ta mulţi turci s-au întors la credinţa ortodoxă; 

Bucură-te, că din vremuri vechi mulți eretici s-au îndreptat cu înţelepciunea ta; 
Bucură-te, ceea ce chemi din nou pe credincioşi la rugăciune în sfântul tău lăcaş; 
Bucură-te, că pe cei necredincioşi îi înveţi să se închine sfinţeniei de aici; 
Bucură-te, ceea ce eşti pururea lăudată de drepţi şi de cuvioşi; 

Bucură-te, că la tine năzuiesc cu pocăință cei căzuţi; 

Bucură-te, ceea ce eşti întoarcerea la credinţă a celor lepădaţi; 

Bucură-te, cea plină de dar Născătoare de Dumnezeu Fecioară, lauda Hârbo-vă- 
țului şi a Moldovei ocrotitoare. 


Condacul 8 

Voind Domnul cel îndelung răbdător şi a toate ştiutor să arate iubirea Sa de oameni 
din adâncul îndurărilor Sale, te-a ales de a fi Lui Maică, izvorul nesecat al milei, 
fiindcă, după dreapta judecată a lui Dumnezeu, chiar de-ar fi cineva vrednic de 
osândă, să fie, totuşi, păstrat cu puternica ta mijlocire şi să cânte Fiului tău şi 
Dumnezeului nostru: Aliluia ! 


Icosul 8 
Dumnezeule, bucuriile tale cele minunate Le-ai arătat în prea curata Maica Ta şi cu 
minuni ne-ai dăruit icoana ei care luminează pe oameni mai mult decât razele 


soarelui, fiindcă ei ca şi cum ar vedea pe Născătoarea de Dumnezeu, cu căldura 
credinţei şi cu dragoste cântă: 

Bucură-te, ceea ce peste pământul Moldovei întinzi icoana ta ca pe un nor; 
Bucură-te, că pe aceasta ne-o arăţi drept milă şi apărare ca pe un veşmânt; 
Bucură-te, că prin icoana ta izvorăşti pretutindenea o mulțime de minuni; 
Bucură-te, că prin arătarea icoanei tale luminezi pe toţi oamenii; 

Bucură-te, că cu aceasta arăţi în biserică un nou semn de dar; 

Bucură-te, că noi, privind la icoana ta, ne închinăm ţie, adevăratei Născătoare de 
Dumnezeu; 

Bucură-te, că cu icoana ta, ca cu un stâlp de foc, alungi întristările şi întunericul 
păcatelor; 

Bucură-te, că cu icoana ta luminezi mintea noastră asupra păcatului; 

Bucură-te, că cu această biserică ai înrămat-o; 

Bucură-te, că prin apărarea ta suntem păziţi noi, păcătoşii şi goneşti de la noi haina 
neagră a întristărilor noastre; 

Bucură-te, ceea ce ne îmbraci cu veşnica bucurie; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 9 


Străină minune vedem despre tine, Maica lui Dumnezeu, precum de boalele tru- 
peşti, prin sărutarea sfintei tale icoane şi prin stropirea apei sfințite, se vindecau cei 
ce cu credinţă cer vindecare, aşa şi patimile sufleteşti şi cele trupeşti ale roabei tale 
Elena s-au vindecat. Prin vederea şi prin purtarea sfintei tale icoane prin sate şi prin 
casele oamenilor credincioşi, cei ce cu dragoste o primeau se întăreau în credinţă, 
umplându-şi inimile de umilinţă, lăudându-te şi cântându-ţi: Aliluia! 


Icosul 9 

Eu, nevrednicul, sunt cu totul plin de păcate, în deşertăciuni lumeşti mă pierd, iar 
pentru sufletul meu nimic nu agonisesc. Dar, privind la sfânta ta icoană, Stăpână, şi 
luminare de la dânsa primind, iarăşi pe calea mântuirii mă îndrept şi în bucuria 
inimii, îţi cânt ţie: 

Bucură-te, comoara curăţiei,; 

Bucură-te, adâncul milelor; 

Bucură-te, ceea ce pururi către Fiul tău rugăciuni adânci pentru cei credincioşi 
înalți; 

Bucură-te, ceea ce nu respingi rugăciunile păcătoşilor; 

Bucură-te, că deznădăjduirea suferinţei Elenei ai acoperit, odată cu vindecarea bolii 
negre; 

Bucură-te, că cei ce cheamă numele tău se ridică din căderea cea străină; 


Bucură-te, prin care eresurile luptătoare împotriva icoanelor în toată lumea au fost 
ruşinate; 

Bucură-te, prin care credinţa adevărată pe pământul Moldovei s-a reîntors; 
Bucură-te, ceea ce înalți sufletele la nevoinţa întregii înţelepciuni - la viaţa în fe- 
CIorie; 

Bucură-te, ceea ce înveţi pe cei ce ne obijduiesc; 

Bucură-te, a inimilor noastre umilinţă şi a sufletelor nădejde; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 10 

Domnul cel iubitor de oameni, voind să mântuiască neamul omenesc de înşe- 
lăciunea vrăjmaşului, ni te-a dăruit pe tine, Maica pământenilor, spre ajutor, zi- 
când: „Fii ai oamenilor, iată Maica Mea, ea va fi acoperământ şi scăpare celor 
obijduiţi”, ca prin tine să-i ridice din adâncul păcatelor pe toţi cei care cântă: 
Aliluia! 


Icosul 10 

Împărate ceresc - aşa se roagă întotdeauna pentru noi cereasca Împărăteasă - 
primeşte pe tot omul care Te prea măreşte şi cheamă numele Tău unde se face 
pomenirea sfântului Tău nume şi pentru numele Tău mă pomeneşte şi pe mine. 
Nu-i îndepărta de la faţa Ta, ci să fie peste ei bunăvoința Ta, primeşte de la 
dânşii toată cererea şi pe toţi îi izbăveşte din nevoi. Noi însă, păcătoşi fiind, 
nădăjduim în rugăciunile tale de Maică şi grăim acestea: 

Bucură-te, că tu eşti rugătoarea noastră fierbinte către Dumnezeu; 

Bucură-te, că rugăciunile tale de Maică au multă putere pentru a-L face îndurat pre 
Stăpânul; 

Bucură-te, ceea ce eşti nădejdea celor deznădăjduiţi şi le linişteşti durerile; 
Bucură-te, ceea ce luminezi nevrednicia noastră cu darul tău; 

Bucură-te, ceea ce cu curăţia ta ne curăţeşti întinăciunile noastre; 

Bucură-te, ceea ce cu mireasma ta faci rugăciunile noastre drepte; 

Bucură-te, ceea ce pulberea trupului nostru stricăcios o schimbi în nestricăciune; 
Bucură-te, ceea ce contra slăbiciunilor noastre ne dai întărire; 

Bucură-te, ceea ce vindeci boalele noastre sufleteşti şi trupeşti; 

Bucură-te, ceea ce degrabă împrăştii norul patimilor, scârbelor şi a întristărilor ce 
vin asupra noastră; 

Bucură-te, ceea ce, prin stăruitoarele tale rugăciuni, ne dăruieşti toate cele de folos; 
Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 11 

Toată firea îngerească se minunează, Doamne, de lucrarea Ta cea plină de mi- 
lostivire, căci ai dăruit mult păcătosului neam omenesc o apărătoare şi ajutătoare 
puternică. Plecându-se spre neputinţele noastre, prin minunata sa icoană, ea ne 
dăruieşte mângâieri nespuse - celor ce cântăm lui Dumnezeu: Aliluia! 


Icosul 11 

Te-ai milostivit, Stăpână, cu lumina vieţii vremelnice şi nădejdea vieţii veşnice, 
pentru un oarecare om din Moldova care era să moară, dar chemând sfânta icoană 
în casa lui, gustând apa sfinţită de la icoana ta şi spălându-se cu ea, îndată s-a făcut 
sănătos. Această minune văzând-o, rudeniile şi credincioşii, cu frică şi cu umilință, 
ți-au strigat: 

Bucură-te, ceea ce eşti vindecătoarea celor bolnavi; 

Bucură-te, ceea ce asculți pe creştini în scârbe şi în boale; 

Bucură-te, că cu tine a fost alungată moartea de la omul care o aştepta; 

Bucură-te, că cu tine ni s-a dăruit neclintita credinţă; 

Bucură-te, că bunăvestirea Arhanghelului Gavriil se împlineşte în faţa ochilor no- 
ştri; 

Bucură-te, că după graiul lui eşti pururea fericită; 

Bucură-te, că Mănăstirea Hârbovăţului ţi-ai ales-o drept loc de permanentă petre- 
cere; 

Bucură-te, că, fiind purtată prin sate, multe semne şi minuni ai făcut; 

Bucură-te, ceea ce n-ai respins nădejdea celor ce te-au primit cu credinţă în casele 
lor; 

Bucură-te, ceea ce primeşti cererile cele fierbinţi ale tuturor creştinilor ce se roagă 
ție; 

Bucură-te, ceea ce ne dăruieşti sănătate şi ne conduci spre mântuire; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 12 

Darul vindecărilor şi umilinţa rugătoare de la a ta stăpână icoană, izvorând, să nu 
fie în deşert sufletelor noastre, dacă pentru păcate în nesimţire împietrită am căzut, 
însă, ca una ce ai putere de a învia morţii, trezeşte şi a noastră sufletească amorțire 
şi cu gând bun inimile noastre le luminează, ca linguşirea păcatului urând, să cân- 
tăm lui Dumnezeu: Aliluia! 


Icosul 12 
Cântând puternicul tău ajutor, te lăudăm toţi ca pe o mare solitoare a noastră şi ne 
închinăm ţie, celei ce te rogi pentru noi, căci credem şi nădăjduim că vei cere de la 


Fiul tău şi Dumnezeu bunătăţile cele veşnice şi cele vremelnice tuturor celor ce cu 
dragoste strigă astfel: 

Bucură-te, tare apărătoare a toată lumea; 

Bucură-te, sfinţirea tuturor celor cereşti şi pământeşti; 

Bucură-te, binecuvântarea tuturor timpurilor anului; 

Bucură-te, călcarea tuturor curselor şi a ispitelor ce vin de la lume, de la trup şi de 
la diavol; 

Bucură-te, neaşteptata împăcare a celor cumplit învrăjbiți; 

Bucură-te, neştiuta îndreptare a păcătoşilor celor nepocăiți; 

Bucură-te, ceea ce nu lepezi pe cei nebăgaţi în seamă de toţi şi părăsiţi în lume; 
Bucură-te, ceea ce răpeşti din groapa pierzării pe cei cu totul căzuţi în deznădejde; 
Bucură-te, ceea ce ai lăsat să se aducă în locaşul tău icoana ta, ca pe o propo- 
văduitoare a mântuirii, de către mama lui Nicolai Albaduev; 

Bucură-te, ceea ce din înălțimea cerului priveşti la robii tăi apăsaţi de păgâni; 
Bucură-te, ceea ce pe cei credincioşi îi scapi din orice nenorocire şi îi îndemni spre 
fapte bune; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 13 (de 3 on) 

O, Maică prea lăudată a lui Hristos Dumnezeul nostru, care ai înfiat prin iubirea ta 
toate neamurile creştineşti! Noi, pământenii, nu ne pricepem a te lăuda precum se 
cuvine. Dar, fiind biruiţi de dragostea ta şi ridicându-ne privirile la sfânta ta icoană 
de minuni făcătoare, te rugăm să nu ne lipseşti pe noi, toţi fiii tăi, de îndurarea ta şi 
de apărarea ta fierbinte în scârbele, boalele şi toate nevoile noastre şi îţi cântăm: 
Aliluia! 


Apoi se zice iarăşi: 


Icosul 1 

Stăpână, primul care ţi-a adus această laudă a fost Arhanghelul Gavriil, când ţi-a 
binevestit că vei zămisli pe Fiul lui Dumnezeu. lar, după prea mărita ta adormire, 
toate puterile cereşti îți aduc pururea această laudă în ceruri. Deci, cum să cutezăm 
noi, păcătoşii, a împreuna glasurile noastre cu ale celor fără de trupuri? Însă, 
amintindu-ne de îndurarea ta către toţi câţi se pocăiesc, cu frică şi cu dragoste îţi 
grăim unele ca acestea: 

Bucură-te, ceea ce eşti adâncul milei; 

Bucură-te, ceea ce eşti mare nesecată de iubire; 

Bucură-te, bună solitoare a neamului creştinesc; 

Bucură-te, ceea ce eşti în Hârbovăţ cetate mare; 


Bucură-te, care pe oamenii pravoslavnici la Mănăstirea Hârbovăţului îi atragi cu 
legământurile iubirii; 

Bucură-te, care toată scârba din sufletele lor o goneşti; 

Bucură-te, ceea ce prin icoana ta de minuni făcătoare, ca printr-o stea ne conduci 
pe noi; 

Bucură-te, care cu rugăciunile tale, năvălirile patimilor degrabă le alungi; 
Bucură-te, care eşti pentru cei ce se îndoiesc întărire în cele bune; 

Bucură-te, cea plină de dar Născătoare de Dumnezeu Fecioară, lauda Hârbovă- 
țului şi a Moldovei ocrotitoare. 


Condacul 1 

Apărătoarei şi conducătoarei neamurilor creştineşti, călăuzitoarei şi izbăvitoarei, 
cântări de laudă aducem noi, credincioşii care ne-am adunat înaintea sfintei tale 
icoane, iar tu, Sfântă Stăpână Născătoare de Dumnezeu, ca ceea ce ai îndurări ne- 
spuse, primeşte rugăciunea noastră ce o aducem înaintea sfintei tale icoane făcă- 
toare de minuni, ca în umilinţa inimii să-ţi cântăm: Bucură-te, cea plină de dar 
Născătoare de Dumnezeu Fecioară, lauda Hârbovăţului şi a Moldovei ocro- 
titoare. 


Rugăciune 


O, Preasfântă Stăpână de Dumnezeu Născătoare, ceea ce eşti mai presus decât 
heruvimii şi mai cinstită decât serafimii. Fecioară de Dumnezeu aleasă, bucuria 
tuturor celor necăjiţi, dă-ne nouă mângâiere, tuturor celor ce suntem în necazuri şi 
boale, că afară de tine altă scăpare şi ajutor nu avem. Tu una eşti mijlocitoare bucu- 
riei noastre. 


Ca Maica lui Dumnezeu şi Maica milostivirii, stând înaintea prestolului PreaSfintei 
Treimi, poţi să ne ajuţi nouă, că nimeni dintre cei ce se roagă ţie cu credinţă nu este 
ruşinat. Auzi-ne şi acuma, în ziua necazului nostru, pe noi, cei ce cădem înaintea 
icoanei tale şi cu lacrimi ne rugăm ţie. 


Alungă de la noi toate necazurile, boalele şi nevoile care vin asupra noastră în 
această vremelnică viaţă, prin atotputernica ta mijlocire, nu ne lipsi pe noi nici de 
veşnica şi nesfârşita bucurie întru Împărăţia Fiului tău şi Dumnezeului nostru în 
vecii vecilor. Amin. 


Sursa: 
http://manastireahirbovat.md/acatistul-maicii-domnului-in-cinstea-icoanei-facatoare-de-minuni- 
de-la-manastirea-harbovat/ 


Acatistul icoanei Maicii Domnului de la Mănăstirea Hârbovăţ 


ama amet vu ieaa at aa 


Tipărit cu binecuvântarea prea sfinţitului Nicodim, episcop de Edineţ şi Briceni 
O Seminarul Teologic Liceal de fete, „Sfânta cuvioasă muceniţă Elisabeta”, Edineţ 


„Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 


greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Impărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire. S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condac 1 

Apărătoare Doamnă, Fecioară de Dumnezeu Născătoare, ca ceea ce ai fost aleasă 
dintre toate neamurile, mulţumiri aducem ţie, noi, robii tăi, şi ca cei ce ne izbăvim 
de rele prin arătarea cinstitei tale icoane, împreună cu cereştile cete, cântare de 
laudă îți aducem, strigând: Bucură-te, ceea ce eşti plină de har, Fecioară prea 
curată! 


Icos 1 

Cetele monahilor şi mulțimea credincioşilor împreună te fericesc pe tine, Prea- 
sfântă Fecioară, ca singură nădejde de mântuire şi scăpare a tuturor; şi urmând 
puterilor cereşti, cu glas de laudă, îţi strigă unele ca acestea: 

Bucură-te, adâncul înţelepciunii celei dumnezeiești; 

Bucură-te, că eşti mai presus de oştile cereşti; 

Bucură-te, cea singură cu adevărat binecuvântată; 

Bucură-te, prin care greşeala strămoaşei a fost îndreptată; 

Bucură-te, Stăpână ce ai zdrobit cu naşterea ta uşile iadului; 

Bucură-te, Împărăteasă ce risipeşti cursele diavolului; 

Bucură-te, bucuria şi lauda îngerilor; 

Bucură-te, tăria şi întărirea oamenilor; 

Bucură-te, ceea ce eşti cu totul lăudată; 


Bucură-te, Fecioară prea nevinovată; 

Bucură-te, petrecerea Stăpânului făpturi; 

Bucură-te, învierea celor ce au fost supuşi stricăciuni; 
Bucură-te, ceea ce eşti plină de har, Fecioară prea curată! 


Condac 2 

Văzând Preacurata din înălțimea sfântului său locaş suferinţa şi greutatea poporului 
nostru, a îndemnat pe o văduvă ce avea în casa ei icoana prea nevinovatei şi a 
dumnezeiescului Prunc să o dea în dar pământului acestuia ca ocrotire şi ajutor 
tuturor celor aflaţi în nevoi, ca, acoperiţi fiind de harul Celui Preaînalt, să cânte lui 
Dumnezeu: Aliluia? 


Icos 2 

Adusă fiind în Ţara Moldovei cinstita ta icoană, Născătoare de Dumnezeu, ai ales 
ca sălăşluire prea curatului tău chip locaşul închinat cinstitei tale Adormiri din 
Hârbovăţ, de unde ai început a revărsa milele tale cele bogate peste cei ce alergau 
cu credinţă la ajutorul tău, strigându-ţi unele ca acestea: 

Bucură-te, Maica milostivirii; 

Bucură-te, că ai ales locaşul Adormirii; 

Bucură-te, păzitoarea şi îngrădirea tuturor; 

Bucură-te, întărirea şi scăparea creştinilor; 

Bucură-te, Stăpână care eşti curăţire a lumii; 

Bucură-te, ceea ce ai purtat Focul dumnezeirii; 

Bucură-te, ajutătoarea celor ce se roagă ţie cu credinţă; 

Bucură-te, îndemnul celor slabi în nevoinţă; 

Bucură-te, mântuirea noastră din robia păcatului; 

Bucură-te, izbăvitoare de chinurile iadului; 

Bucură-te, dumnezeiască intrare a celor ce se mântuiesc: 

Bucură-te, lauda neamului creștinesc; 

Bucură-te, ceea ce eşti plină de har, Fecioară prea curată! 


Condac 3 

Maică prea sfântă, nădejdea mântuirii noastre, îndreptându-ne spre tine şi mintea, 
şi sufletul, şi toată fiinţa noastră, cu cântări duhovniceşti te fericim; iar prin ară- 
tarea sfintei tale icoane, izbăveşte de toate primejdiile pe noi, robii tăi, cei ce 
cântăm Domnului: Aliluia! 


Icos 3 


Cinstitei tale icoane, celei făcătoare de minuni, cu evlavie închinându-ne, Fecioară 
prea curată, nădăjduim la milostivirea ta cea de Maică, şi cu credinţă şi cu dragoste 
îți strigăm unele ca acestea: 

Bucură-te, Maica Domnului cea fără de prihană; 

Bucură-te, curăţitoare bună şi caldă; 

Bucură-te, Fecioară neîntinată; 

Bucură-te, țarina cea nearată; 

Bucură-te, ceea ce eşti locaşul Luminii; 

Bucură-te, că ai stricat întunericul nedumnezeirii,; 

Bucură-te, ocrotirea celor ce aleargă la ajutorul tău; 

Bucură-te, izbăvirea noastră din cursele celui rău; 

Bucură-te, ceea ce eşti nimicirea patimilor; 

Bucură-te, ajutătoare în vremea necazurilor; 

Bucură-te, vindecarea rănilor celor sufleteşti; 

Bucură-te, tămăduirea bolilor celor trupeşti; 

Bucură-te, ceea ce eşti plină de har, Fecioară prea curată! 


Condac 4 
Palat dumnezeiesc şi însuflețit al lui Dumnezeu Cuvântul Celui întrupat te cu- 
noaştem, Fecioară prea nevinovată, căci ai născut în chip de nedescris pe Făcătorul 


tuturor, pe care roagă-L să mântuiască pe cei ce cinstesc cu dragoste şi se închină 
cu credinţă sfintei tale icoane, cântând: Aliluia! 


Icos 4 

Născătoare de Dumnezeu, celor ce cer mijlocirea ta de Maică degrab le ajuţi, căci 
neîncetat reverşi asupra noastră milele tale cele bogate, ca una ce eşti plină de har; 
pentru care primeşte de la noi laudele acestea: 

Bucură-te, Stăpână de toți slăvită; 

Bucură-te, decât heruvimii mai cinstită; 

Bucură-te, Maică Fecioară prea curată; 

Bucură-te, că la tine nădăjduieşte lumea toată; 

Bucură-te, mângâierea celor robiţi; 

Bucură-te, întărirea celor deznădăjduiţi; 

Bucură-te, înnoirea tuturor; 

Bucură-te, nădejdea păcătoşilor; 

Bucură-te, acoperământul celor orfani; 

Bucură-te, întărirea celor slabi; 

Bucură-te, alinarea străinilor; 

Bucură-te, bucuria scârbiţilor; 

Bucură-te, ceea ce eşti plină de har, Fecioară prea curată! 


Condac 5 

Prin venirea cinstitei tale icoane în Ţara Moldovei, Născătoare de Dumnezeu, ai 
arătat purtarea de grijă pentru toţi cei ce poartă numele lui Hristos, căci ai îndemnat 
pe episcopul Pahomie a o întâmpina şi a binecuvânta cu ea mulțimea poporului, 
care văzând milele tale, a cântat lui Dumnezeu: Aliluia! 


Icos 5 

Preasfântă Fecioară, vistierie de bunătăţi şi izvor de minuni s-a arătat icoana ta, 
Maica lui Dumnezeu, celor ce te cheamă întru ajutor şi te cinstesc cu credinţă; 
pentru care toţi, adunaţi fiind cu glas de mulţumire te lăudăm aşa: 

Bucură-te, Maica Împăratului tuturor; 

Bucură-te, că ne îndemni la jugul cel uşor; 

Bucură-te, masă însufleţită de Duhul Sfânt; 

Bucură-te, că ne chemi a trăi curat pe pământ; 

Bucură-te, izvor de vindecări minunate; 

Bucură-te, veghetoare în zi şi în noapte; 

Bucură-te, izbăvire de duhurile rele; 

Bucură-te, albeală ce curăţeşti patimile; 

Bucură-te, că ai înviat pe pruncul cel răposat; 

Bucură-te, că viaţă lui i-ai dat; 


Bucură-te, ajutătoare grabnică în nevoi; 
Bucură-te, că porţi grijă de noi; 
Bucură-te, ceea ce eşti plină de har, Fecioară prea curată! 


Condac 6 

Mântuieşte poporul care te cinsteşte şi te cheamă întru adevăr, Marie de Dumnezeu 
Născătoare, ca ceea ce eşti zid nebiruit şi liman de mântuire celor aflaţi în nevoi, 
căci te mărturisim, Fecioară prea curată, ce L-ai născut pe Cel fără de ani, căruia Îi 
cântăm: Aliluia! 


Icos 6 

Să se tânguiască adunarea celor rău credincioşi, care nu te mărturisesc, Născătoare 
de Dumnezeu, iar noi, cei ce nădăjduim întru tine, împreună cu proorocul te che- 
măm: Deschide-ne nouă uşa milostivirii, ca să ne mântuim prin tine din nevoi şi 
mântuiţi fiind, să-ţi cântăm aşa: 

Bucură-te, poartă văzută de proorocul lezechiel; 

Bucură-te, munte arătat de minunatul Daniel; 

Bucură-te, teologhisirea heruvimilor; 

Bucură-te, mirarea serafimilor; 

Bucură-te, bucuria cetelor cereşti; 


Bucură-te, mângâierea celor pământeşti; 

Bucură-te, uşa milostivirii; 

Bucură-te, limanul mântuirii; 

Bucură-te, îţi cântă cei vindecaţi; 

Bucură-te, Maica celor îndureraţi; 

Bucură-te, dezlegarea sterpiciunii celor căsătoriţi; 
Bucură-te, povăţuitoarea celor sfinţi; 

Bucură-te, ceea ce eşti plină de har, Fecioară prea curată! 


Condac 7 

Chivot înţelegător s-a arătat icoana ta Maica lui Dumnezeu mai mult decât chivotul 
cel neînsuflețit al legii celei vechi, pe care cu negrăite daruri şi minuni a proslăvit-o 
Hristos Dumnezeu, Cel născut din tine, căruia li cântăm: Aliluia! 


Icos 7 

Prea slăvite sunt minunile tale, prea nevinovată, câte ai făcut prin icoana ta cea 
făcătoare de minuni, Marie de Dumnezeu aleasă, căci nici focul cel mistuitor nu a 
putut să o nimicească şi de cei rău credincioşi ai păstrat-o neatinsă, pentru care noi 
te lăudăm aşa: 

Bucură-te, Maica Domnului lisus; 

Bucură-te, că ai născut Răsăritul cel de sus; 

Bucură-te, carul Soarelui dreptăţii; 

Bucură-te, izvorul apei vieţii; 

Bucură-te, că împarți daruri negrăite; 

Bucură-te, că ai vindecat pe cel lhpsit de minte; 

Bucură-te, izbăvire de văpaia focului; 

Bucură-te, pază de duhurile întunericului; 

Bucură-te, mustrarea agarenilor; 

Bucură-te, lepădarea învăţăturii rău credincioşilor; 

Bucură-te, îndreptarea vieţii celor ce greşesc; 

Bucură-te, mângâierea celor ce se pocăiesc; 

Bucură-te, ceea ce eşti plină de har, Fecioară prea curată! 


Condac 8 

Maica Luminii celei neapuse, Preasfântă Fecioară, când se înmulţesc întristările şi 
duşmanii se întăresc, pe cei ce aleargă la tine, cerându-ți ajutorul, degrab îi 
izbăveşte cu harul Fiului tău şi Dumnezeului nostru, pe care lăudându-L, Îi cântăm: 
Aliluia! 


Icos 8 


La bunătatea ta scăpăm, prea milostivă Maică, şi către tine ridicăm ochii inimii, 
căci tu având bogăţie nesecătuită de îndurări, tuturor le întinzi mână de ajutor şi 
dăruieşti fiecăruia cele de mântuire pentru care ţie, ca Maicii lui Dumnezeu, îndră- 
znim a grăi: 

Bucură-te, cartea în care S-a scris Cuvântul cel adevărat; 

Bucură-te, râu prea dulce şi izvor nesecat; 

Bucură-te, porfiră de Dumnezeu aleasă; 

Bucură-te, prea milostivă Împărăteasă; 

Bucură-te, stâlpul fecioriei; 

Bucură-te, vas ales al curăţiei; 

Bucură-te, rugătoare neadormită; 

Bucură-te, mireasă ce nu ştii de nuntă; 

Bucură-te, Stăpână prea lăudată; 

Bucură-te, că întăreşti prin minuni credinţa cea dreaptă; 

Bucură-te, umilirea inimilor învârtoşate; 

Bucură-te, risipirea gândurilor celor necurate; 

Bucură-te, ceea ce eşti plină de har, Fecioară prea curată! 


Condac 9 
Cetele îngereşti împreună cu mulţimea poporului se veselesc, Fecioară Maică, căci 


ai binevoit a da cinstita icoană pământului acestuia ca ocrotire şi semn al purtării 
tale de grijă, ce o arăţi faţă de noi, Născătoare de Dumnezeu; pentru care, minu- 
nându-ne, cu glas de laudă strigăm lui Dumnezeu: Aliluia! 


Icos 9 

Nici o limbă nu va putea spune mulţimea minunilor tale, pe care le faci cu noi, 
curată, căci ne izbăveşti de furtuna cea pornită asupra noastră şi viforul ispitelor îl 
potoleşti, pentru care, Născătoare de Dumnezeu, la bunătatea ta scăpăm şi către 
tine ridicând ochii inimii, te lăudăm aşa: 

Bucură-te, carte pecetluită cu Duhul Sfânt; 

Bucură-te, nădejdea celor de pe pământ; 

Bucură-te, că de arhanghel ai fost vestită; 

Bucură-te, floarea cea neveştejită; 

Bucură-te, pământul cel nesemănat; 

Bucură-te, că lui Dumnezeu Cuvântul trup I-ai dat; 

Bucură-te, comoara curăţiei,; 

Bucură-te, locaşul bucuriei; 

Bucură-te, întărirea celor aflaţi în suferinţe; 

Bucură-te, deschiderea glasului conştiinţei; 

Bucură-te, că goneşti negura ispitelor; 


Bucură-te, îndreptarea oamenilor; 
Bucură-te, ceea ce eşti plină de har, Fecioară prea curată! 


Condac 10 

Precum odinioară în văpaia focului cinstita ta icoană ai păzit-o nevătămată, Năs- 
cătoare de Dumnezeu, pe cei ce ard în cuptorul ispitelor şi al necazurilor rourează-i 
cu curgerile îndurărilor tale, ca să cunoască grabnicul tău ajutor de Maică şi să-l 
cânte Celui născut din Tine: Aliluia! 


Icos 10 

Tuturor celor ce aleargă la ajutorul tău le dăruieşti bogatele tale daruri, Marie de 
Dumnezeu aleasă, pentru aceasta mulțimea vindecată cu glas de laudă îţi cântă: 
Bucură-te, ancoră tare şi neclintită; 

Bucură-te, Maică prea cinsită; 

Bucură-te, fântână de har bogată; 

Bucură-te, Fecioară binecuvântată; 

Bucură-te, locaş sfințit al Celui Preaînalt; 

Bucură-te, vas cinstit şi curat; 

Bucură-te, cârmuirea vieţii noastre celei pământeşti; 

Bucură-te, slava celor cereşti; 


Bucură-te, îndreptarea celor rătăciţi la calea mântuirii; 
Bucură-te, Maică ce nu ştii de mire; 

Bucură-te, potolirea patimilor celor de suflet pierzătoare; 
Bucură-te, grabnica noastră scăpare; 

Bucură-te, ceea ce eşti plină de har, Fecioară prea curată! 


Condac 11 

Stăpână Doamnă, Fecioară de Dumnezeu Născătoare, ţara aceasta în pace o pă- 
zeşte, iar pe poporul cel fără de răspuns cu dumnezeiescul har întăreşte-l, ca, aco- 
perit de mâna ta, să cânte Celui ce a venit să mântuiască neamul omenesc: Aliluia! 


Icos 11 

Făclie ce ai purtat Lumina cea cerească, Maica lui Dumnezeu, luminează cu harul 
cel dat ţie pe cei ce se închină dumnezeieştii tale icoane şi te cinstesc cu credinţă, 
cântându-ţi unele ca acestea: 

Bucură-te, cugetare smerită; 

Bucură-te, minte de har sfinţită; 

Bucură-te, alăută duhovnicească; 

Bucură-te, făclie cerească; 

Bucură-te, apărătoare neobosită; 


Bucură-te, ocrotitoare neadormită; 

Bucură-te, mijlocitoarea celor greşiţi; 

Bucură-te, mângâierea celor asupriţi; 

Bucură-te, vindecarea bolilor; 

Bucură-te, izgonirea diavolilor; 

Bucură-te, izbăvitoare de cele rele; 

Bucură-te, că înlături din suflet patimile; 

Bucură-te, ceea ce eşti plină de har, Fecioară prea curată! 


Condac 12 

Neamurile toate te fericesc pe tine, Născătoare de Dumnezeu, ca ceea ce ai născut 
lumii Bucuria cea negrăită, iar noi, în faţa dumnezeieştii tale icoane stând, ne ru- 
găm ca să mântuieşti sufletele noastre şi aşa să cântăm lui Dumnezeu: Aliluia! 


Icos 12 

Slăvind minunile tale, Maica lui Dumnezeu, toţi te lăudăm ca pe o strajă neobosită 
şi cu umilinţă cinstim icoana ta cea sfântă, că pe cei ce se apropie de ea cu credință 
şi o cinstesc cu dragoste îi mântuieşti cu darul cel dat ţie; şi, îngenunchind cu 
evlavie înaintea ei, îţi strigăm unele ca acestea: 

Bucură-te, izvorul bucuriei; 

Bucură-te, noian bogat al milei; 

Bucură-te, ceea ce eşti plină de har; 

Bucură-te, Maică dată nouă în dar; 

Bucură-te, sălăşluirea Duhului Sfânt; 

Bucură-te, numele cel din veac proorocit; 

Bucură-te, vas de Dumnezeu purtător; 

Bucură-te, înfruntarea demonilor; 

Bucură-te, cea prin care ni s-a arătat Cel mai presus de lume; 

Bucură-te, dumnezeiască bunăvoire; 

Bucură-te, nădejdea tuturor creştinilor; 

Bucură-te, întărirea dreptslăvitorilor; 

Bucură-te, ceea ce eşti plină de har, Fecioară prea curată! 


Condac 13 (de 3 ori) 

O, Fecioară întru tot lăudată, ceea ce ai născut pe Împăratul Hristos, Dumnezeul 
nostru, primeşte această puţină rugăciune şi izbăveşte din toate nevoile şi de munca 
cea veşnică pe toţi cei ce cântă: Aliluia! 


Apoi: 
Icos 1 


Cetele monahilor şi mulțimea credincioşilor împreună te fericesc pe tine, Prea- 
sfântă Fecioară, ca singură nădejde de mântuire şi scăpare a tuturor; şi urmând 
puterilor cereşti, cu glas de laudă, îți strigă unele ca acestea: 

Bucură-te, adâncul înţelepciunii celei dumnezeieşti; 

Bucură-te, că eşti mai presus de oştile cereşti; 

Bucură-te, cea singură cu adevărat binecuvântată; 

Bucură-te, prin care greşeala strămoaşei a fost îndreptată; 

Bucură-te, Stăpână ce ai zdrobit cu naşterea ta uşile iadului; 

Bucură-te, Împărăteasă ce risipeşti cursele diavolului; 

Bucură-te, bucuria şi lauda îngerilor; 

Bucură-te, tăria şi întărirea oamenilor; 

Bucură-te, ceea ce eşti cu totul lăudată; 

Bucură-te, Fecioară prea nevinovată; 

Bucură-te, petrecerea Stăpânului făpturi; 

Bucură-te, învierea celor ce au fost supuşi stricăciuni; 

Bucură-te, ceea ce eşti plină de har, Fecioară prea curată! 


Condac 1 
Apărătoare Doamnă, Fecioară de Dumnezeu Născătoare, ca ceea ce ai fost aleasă 
dintre toate neamurile, mulțumiri aducem ţie, noi, robii tăi, şi ca cei ce ne izbăvim 


de rele prin arătarea cinstitei tale icoane, împreună cu cereştile cete, cântare de 
laudă îți aducem, strigând: Bucură-te, ceea ce eşti plină de har, Fecioară prea 
curată! 


După care urmează: 


Rugăciune către Preasfânta Născătoare de Dumnezeu 


O, Preasfântă Stăpână de Dumnezeu Născătoare, ceea ce eşti mai presus decât 
heruvimii şi mai cinstită decât serafimii. Fecioară de Dumnezeu aleasă, bucuria 
tuturor celor necăjiţi, dă-ne nouă mângâiere, tuturor celor ce suntem în necazuri, 
că, afară de tine, altă scăpare şi ajutor nu avem; tu singură eşti mijlocitoare 
bucuriei noastre şi, ca Maica lui Dumnezeu şi Maica milostivirii, stând înaintea 
prestolului Sfintei Treimi, poţi să ne ajuţi nouă. Că nimeni din cei ce se roagă ţie 
cu credință nu este ruşinat. Auzi-ne şi acum, în ziua necazului nostru, pe cei ce 
cădem înaintea icoanei tale şi cu lacrimi ţie ne rugăm: alungă de la noi toate 
necazurile şi nevoile ce vin asupra noastră întru această vremelnică viaţă şi prin 
atotputernica ta mijlocire nu ne lipsi pe noi nici de veşnica şi nesfârşita bucurie 
întru Împărăţia Fiului tău şi Dumnezeului nostru, căruia I se cuvine toată slava, 
cinstea şi închinăciunea în veci. Amin. 


Altă rugăciune către Preasfânta Născătoare de Dumnezeu 


Împărăteasa mea cea prea bună şi nădejdea mea, Născătoare de Dumnezeu, primi- 
toarea săracilor şi ajutătoarea străinilor, bucuria celor mâhniţi şi acoperirea celor 
necăjiţi, vezi-mi nevoia, vezi-mi necazul, ajută-mă ca pe un neputincios, hrăneşte- 
mă ca pe un străin; necazul meu îl ştii, dezleagă-l precum vrei, că n-am alt ajutor 
afară de tine, nici altă folositoare grabnică, ci numai pe tine, Maica lui Dumnezeu, 


ca să mă păzeşti şi să mă acoperi în vecii vecilor. Amin. 


Icoana Maicii Domnului de la Mănăstirea Hârbovăţ — istoric şi vindecări 

Istoricul Icoanei făcătoare de minuni 


Icoana făcătoare de minuni a Maicii Domnului (65*98 cm) a fost adusă în Basa- 
rabia de colonelul Nicolae Albaduev la sf. sec. XVIII. După moartea acestuia în 
războiul ruso-turc, mama lui a donat icoana Sfintei Mănăstiri Hârbovăţ. 


Aflându-se aici, icoana a supravieţuit trei incendii, de fiecare dată fiind găsită în 
cenuşă, neatinsă de flăcări. 


În 1816 Ştefan Lupu o îmbracă într-un veşmânt de argint împodobit cu pietre 
scumpe. 


Treptat vestea despre darul făcător de minuni al icoanei s-a răspândit în tot ţinutul. 
Oamenii veneau la icoana Maicii Domnului ca la o ultimă speranţă, ca la ultima 
şansă de izbăvire de boli, nevoi etc. 


Credincioşii din Chişinău au rugat ca icoana Maicii Domnului să fie adusă pentru o 
perioadă a anului în oraş. Cererea lor a fost semnată la 17 ianuarie 1859. Astfel 
accesul la icoana făcătoare de minuni s-a lărgit. 


În anii interbelici icoana era purtată pe trasee stabilite din timp, ce intersectau 
aproape tot teritoriul ținutului. Cortegiul însoțitor uneori lua o amploare de ne- 
descris. Deplasările icoanei Maicii Domnului se transformau în adevărate sărbători 
ale spiritului ortodox. 


In ultimii ani icoana făcătoare de minuni a Maicii Domnului se află în incinta 
Catedralei Mitropolitane „Naşterea Domnului", cu excepţia Postului mare, când se 
întoarce la Mănăstirea Hârbovăţ. 


La Chişinău, în fiecare vineri, la ora 7.00, în faţa icoanei se săvârşeşte Acatistul 
Acoperământului Maicii Domnului, oficiat de IPS Vladimir, mitropolitul Chi- 
şinăului şi al Întregii Moldove, împreună cu un sobor de preoţi din municipiul 
Chişinău. 


Sunt minunate rugăciunile fierbinţi cu lacrimi făcute de credincioşi, inclusiv de cei 
din generaţia tânără, în faţa sfintei icoane. 


Minunate vindecări săvârşite prin Sfânta icoană 


Din momentul aducerii Sfintei icoane la Mănăstirea Hârbovăţ mulţi dintre cre- 
dincioşii care au năzuit cu rugăciune fierbinte s-au învrednicit, prin mijlocirea 
Împărătesei Cerurilor, de vindecarea diferitelor boli şi uşurarea în nevoile lor. De 
atunci semnele minunilor şi ale vindecărilor se înmulţesc spre slava Preacuratei şi 
milostivei apărătoare a neamului creştinesc. 

Din scrisoarea generalului de infanterie loan N. Inzov, adresată stareţului 
Mănăstirii Hârbovăţ, arhimandritului loanichie aflăm că P. Diordiev, care suferea 


de alienare mintală, fiind trimis la mănăstire, după rugăciunile făcute înaintea 
Sfintei icoane, a fost miluit prin Impărăteasa Cerurilor cu vindecare desăvârşită. 

loan M. Grecin-Liudvigski, fiu de comerciant din comuna Putintei, şi soţia sa 
Maria, în declarația lor din 23 septembrie 1861, prezentată stareţului Mănăstirii 
Hârbovăţ, arhimandritului Ieronim, mărturisesc că Maria a suferit de o straşnică 
boală de dinţi, care îi provoca dureri cumplite în tot corpul şi junghiuri, ea 
nemaiputând să meargă şi pierzându-și orice nădejde. Boala a durat din 
decembrie 1860 până în aprilie 1861, când Maria a fost adusă în faţa icoanei 
făcătoare de minuni (între satele Daşcova şi Bravicea, icoana fiind în trecere de la 
Chişinău la Hârbovăţ), unde a vărsat lacrimi şi s-a rugat Împărătesei Cereşti să o 
miluiască. A doua zi s-a mărturisit şi s-a împărtăşit cu Sfintele Taine, simțindu-se 
apoi cu desăvârşire sănătoasă. 

Preotul T. Laşcu povesteşte un caz nu mai puţin uimitor. Este vorba de epitropul 
bisericii din Gordineşti Alexandru Demenţi, care în anul 1863 a fost paralizat 
năprasnic în partea stângă a capului, dimpreună cu ochiul stâng, limba şi mâna. 
Văzând că toate încercările de ajutor ale rudelor sunt zadarnice, el a năzuit la 
ajutorul Maicii Domnului, a cerut să se slujească Acatist şi Tedeum înaintea 
Sfintei icoane de la Hârbovăţ. Apoi şi el însuşi s-a pus pe rugăciuni fierbinţi către 
Preasfânta Născătoare de Dumnezeu. Și iată că s-a învrednicit de vindecarea bolii 
sale, făcându-se iarăşi sănătos. 

Olga Podguski din Căinarii Vechi, în scrisoarea sa din 12 august 1902 notează: 
„Sora mea, o învăţătoare sărmană, avea o copilă, ce zăcea în pat, slăbănoagă, 
vreme de doi ani, neputându-se nici ridica. Respirația îi era foarte anevoiasă din 
pricina slăbiciunii pieptului, iar în spate îi crescuse o cocoaşă. lată însă, că, 
înainte de a pleca eu la Hârbovăţ, am fost pe la sora mea şi, privind cu mare jale 
copila, am zis surorii mele: „Ştii tu ce gând mi-a venit? Am să încredinţez această 
copilă Maicii Domnului şi am să dau rugăciuni înaintea icoanei făcătoare de 
minuni din Hârbovăţ”. 


Deci, rugându-mă eu, nevrednica, cu multe lacrimi, Maicii milostive timp de două 
zile, am cerut de au slujit preoţii şi Tedeum, dând o prescură şi o Liturghie. După 
ce m-am întors acasă, am dat prescura surorii mele, împreună cu o cămaşă nouă, 
ce o luasem şi o pusesem înaintea icoanei Maicii Domnului în timpul când m-am 


rugat. Cu această cămaşă sora mea a îmbrăcat copila şi i-a dat o bucăţică de 
prescură să mănânce. 


Și iată că, după acestea, în scurt timp, fetița a început a se ridica şi a umbla, iar 
Cocoaşa S-a ascuns, ca şi cum n-ar fi fost niciodată. " 

Ludmila Şaptefraţi, medic de familie din Negureni, Teleneşti, a istorisit cum, în 
1994, fetița ei de doi ani - luliana - s-a vindecat într-un chip minunat de arsuri în 
urma rugăciunilor fierbinţi ale întregii familii la icoana Maicii Domnului. Copilul 
a avut arsuri de gradul III şi IV la ambele mâini şi se afla într-o stare gravă după 
prima operaţie. A doua intervenţie a medicilor, spre mirarea lor, a avut un efect 
miraculos şi a înlăturat urmările arsurilor. 

Parascovia Ureche din satul Scorţeni, Orhei, în mărturisirea sa, povesteşte despre 
întâmplarea minunată pe care a trăit-o în anul 1997. Atunci, în preajma sărbătorii 
Sfinţilor Arhangheli Mihail şi Gavriil, fiind bolnavă de picioare şi având 
insuportabile dureri de cap, a ieşit să întâmpine icoana făcătoare de minuni şi a 


trecut pe sub această sfinţenie. Brusc ei, care abia îşi simţea picioarele, i-a venit 
ideea să petreacă icoana până la marginea satului (10 km). Drumul a fost uşor şi 
după aceea durerile din picioare au părăsit-o. Rugăciunile către Maica Domnului, 
care, din acea zi, au însoţit-o în permanenţă, i-au luat şi suferința durerilor de 


cap. 

Olga Croitoru din Ordasei, Teleneşti a suferit de un viciu cardiac pronunţat (a fost 
şi operată) până în decembrie, 2002, când în satul ei a sosit icoana făcătoare de 
minuni. Trecând pe sub icoană, cu credință şi rugăciuni înălțate la Maica 
Domnului, a simţit o fierbinţeală puternică în tot corpul şi după aceea, inima ei a 
uitat de aritmii şi nu o mai deranjează. 

Tot în decembrie, 2002, în timpul aflării icoanei Maicii Domnului la Ordăsei, 
călugării-însoţitori, împreună cu parohul bisericii din sat, părintele Vitalie 
Șaptefraţi, au făcut, la invitaţia direcţiei şcolii, un Tedeum în incinta acestei 
instituţii, care nicidecum nu putea ieşi din reparaţie. După un timp scurt, conform 
cuvintelor directoarei, s-au găsit toate cele necesare şi şcoala, bucurându-i pe toți 
cu noua sa înfăţişare, şi-a reluat ritmul normal de lucru. 

Părintele Boris Boldescu din Verejeni, Telenești a fost martorul unui caz minunat, 
întâmplat în parohia sa. Într-o vară călduroasă şi secetoasă, icoana Maicii 
Domnului de la Mănăstirea Hârbovăţ, trecând prin Verejeni, la solicitările 
sătenilor, poposea în casele lor. În pragul unei case, părintele Boris, împreună cu 
însoțitorii icoanei şi cu familia-gazdă, au văzut aievea cum din ochii Prea Sfintei 
Născătoare de Dumnezeu s-au prelins lacrimi. 


De ce plângea Maica Domnului? Din cauza secetei, lipsei ploii pe ogoare? Sau 
din cauza secetei noastre sufleteşti, lipsei credinţei în sufletele noastre? 


Șirul minunilor, cu siguranţă, este mult mai mare. Atât doar, că noi, asemeni celor 
nouă leproşi din pilda evanghelică, uităm să mulţumim pentru vindecări şi minuni 
sau o facem numai oral, prin telefon, lipsind urmaşii de mărturiile scrise. 


Icoana Maicii Domnului de la Hârbovăţ a fost şi rămâne a fi o adevărată ocro- 
titoare a credincioşilor din Moldova. 


Pr. Ghenadie Boldişor - Icoana de la Hârbovăţ binecuvântează credincioşii 
din Rezina 

5 mai 2009 


Fiece sărbătoare ne umple sufletul de bucurie duhovnicească. Astfel, în preajma 
sărbătorii Sfântului mare mucenic Gheorghe, în protopopiatul Rezina a fost adusă 
icoana Maicii Domnului de la Hârbovâţ care se va deplasa cu procesiune prin toate 
parohiile protopopiatului. 


Icoana a fost adusă de părintele egumen loan (Moşneguţu), stareţul Mănăstirii 
Hârbovăţ, împreună cu protoiereul Mitrofor Igor Cojocari, protopop de Rezina, în 
parohia Ignăţei, unde a fost întâmpinată de parohul bisericii cu hramul "Naşterea 
Maicii Domnului”, primarul satului loan Bălan şi unii slujitori din circumscripție. 
A urmat un Te-Deum de mulțumire către Născătoarea de Dumnezeu, după care 
stareţul sfintei mănăstiri a vorbit creştinilor din istoricul Sfintei icoane. 


Icoana este cunoscută tuturor creştinilor din cuprinsul ţării noastre. Oamenii vin a 
se închină ei ca la o ultimă speranţă în izbăvirea de boli, întru întărirea dreptei 
credinţe. 


Din relatarea lerodiac. Hristofor, însoțitor al icoanei, majoritatea creştinilor pri- 
mind-o în casele lor mai întâi de toate cer Bunului Dumnezeu ploaie şi roadă a 
pământului. 


"Însoţind icoana prin sate, prin case particulare, ne-a impresionat dragostea, cre- 
dinţa şi bucuria spirituală cu care oamenii o primesc. Ne minunează rugăciunile 
fierbinţi, chiar cu lacrimi, făcute de creştinii înaintați în vârstă. Ne putem ferm 
convinge că Dumnezeu işi are aleşii Săi, în pofida ateismului ce mai persistă în 
societate. S-a păstrat Duhul credinţei vii în Mântuitorul Hristos, redat în Sfânta 
Evanghelie. Semnele minunilor se înmulţesc, şirul lor cu siguranţă este mare. Atâta 
doar, noi creştinii asemeni celor nouă leproşi din pilda evanghelică, uităm să-i 
mulțumim Preasfintei Fecioare şi Bunului Dumnezeu pentru binefacerile sale. 
Icoana Maicii Domnului de la Hârbovăţ a fost şi rămâne a fi o adevărată ocro- 
titoare a credincioşilor din Moldova" - ne-a mărturisit părintele Hristofor. 


Sărbătoare la Mănăstirea din satul Hârbovăţ. Icoana Maicii Domnului 
făcătoare de minuni a fost prăznuită pentru prima oară de către 
Inaltpreasfinţitul Vladimir 


21 oct. 2018 


Sărbătoare la Mănăstirea din satul Hârbovăţ, raionul Călăraşi. Icoana Maicii 
Domnului, făcătoare de Minuni a fost prăznuită, astăzi, pentru prima oară, de către 
Înaltpreasfinţitul Vladimir împreună cu un sobor de arhierei şi preoți. Slujba 
religioasă a avut loc după ce sinodul Bisericii Ortodoxe a decis ca obiectul de cult 
să fie cinstit în prima duminică după serbarea Acoperământului Maicii Domnului 
din 14 octombrie. Enoriaşii au asistat la Liturghie şi s-au rugat de sănătate şi 
credinţă curată. 


Icoana Maicii Domnului, făcătoare de minuni se află la mănăstirea din Hârbovăţ 
din 1970. Până anul trecut, obiectul de cult era prăznuit în data de 14 octombrie, în 
aceeaşi zi când erau marcate alte două sărbători religioase. Pentru că icoana are o 
importanţă spirituală deosebită, sinodul Bisericii Ortodoxe din Moldova a decis ca 
aceasta să aibă propria sărbătoare, care să fie marcată în prima duminică după Aco- 
perământul Maicii Domnului. Aşa că astăzi, enoriaşii au făcut coadă pentru a se 
ruga. 


Această femeie povesteşte că rugăciunile la icoana Maicii Domnului au pus-o pe 
picioare la propriu. Acum 16 ani, a fost lovită de un tractor şi s-a ales cu fracturi 
grave de femur. Medicii i-au spus că va rămâne cu o dizabilitate locomotorie 
pentru toată viaţa. Ea însă a găsit refugiu în rugăciune, iar minunea s-a produs. 


„Prin sfânta biserică, iată m-a ajutat Dumnezeu şi m-am pus pe picioare. De atunci, 
în toată duminica de duminică, sărbătoare de sărbătoare, sunt la sfânta biserică. La 
toate mănăstirile unde auzeam, acolo mă duceam. Asta, cu ajutorul lui Dumnezeu 
m-a ajutat”, a povestit enoriaşa, Nina Cojocari. 

Și alţi oameni spun că au venit la Liturghie pentru a se ruga de sănătate şi linişte 
sufletească. 


„1 foarte frumos, am o plăcere, ne simţim foarte uşurate. Ne-am închinat la icoa- 


Sie) 


na . 


„Făcătoare de minuni, ajută pe toţi, care se închină şi se roagă cu toată inima. Prin 
rugăciuni, omul tare mult se lecuieşte”. 


„La sfânta icoană să ne rugăm, să ne dea Dumnezeu sănătate, iertare de păcate, să 
fim mai sănătoşi, şi pentru copii şi pentru no!”. 


Arhimandritul mănăstirii spune că nu s-a aşteptat la un număr atât de mare de 
enoriaşi, dar se bucură de faptul că oamenii s-au întors cu faţa spre credinţă. 


„Treceau ani şi veneam aici la mănăstire, în ziua când se sărbătorea icoana Maicii 
Domnului de la Hiîrbovăţ şi mănăstirea era pustie. Cred că la anul vor fi invitaţi şi 
mai mulți arhierei şi vom putea da cinste Maicii Domnului, care în Moldova este 
unica icoană făcătoare de minuni”, a afirmat arhimandritul mănăstirii, episcop de 
Ungheni şi Nisporeni, PS Petru. 


„Sperăm că este un început binecuvântat, un început frumos fiindcă s-au adunat 
creştinii ortodocşi, nu numai din ţinutul bisericii noastre, ci şi de prin părțile 
Ucrainei şi sper că cu anii această sărbătoare se va înrădăcina”, a comunicat 
mitropolitul Moldovei, ÎPS Vladimir. 


Icoana făcătoare de minuni a Maicii Domnului a fost adusă în ţara noastră la 
sfârşitul secolului al 18-lea. Aici, aceasta a trecut prin trei incendii. De fiecare dată 
a fost găsită în cenuşă, neatinsă de flăcări. 


Sursa: 
http:/Avww.canal2.md/news/sarbatoare-la-manastirea-din-satul-harbovat-icoana-maicii- 


domnului-facatoare-de-minuni-a-fost-praznuita-pentru-prima-oara-de-catre-inaltpreasfintitul- 
vladimir _95661.html 


Prima slujbă în cinstea icoanei Maicii Domnului, făcătoare de minuni de la 
Hârbovăţ 


Nădejdea creştinilor, Maică prea lăudată, lauda monahilor și a Moldovei ocro- 
titoare, vindecă neputinţele sufletelor şi ale trupurilor noastre, acoperă-ne pe noi cu 
cinstitul Tău omofor şi mântuiește sufletele noastre! 


Duminică, 21 octombrie 2018, în prima duminică după prăznuirea Aco- 
perământului Maicii Domnului, numeroşi credincioși din toate colţurile republicii 
au venit cu mare dragoste să aducă prinos de rugăciune Preasfintei Născătoarei de 
Dumnezeu, la prima slujbă în cinstea icoanei Maicii Domnului, făcătoare de 
minuni de la Hârbovăţ, ce a avut loc la Mănăstirea „Adormirea Maicii Domnului” 
din s. Hârbovăţ, r-nul Călărași. 


Conform deciziei Sinodului BOM (Procesul verbal NR. 2 din 13.06.2018), Slujba 
de prăznuire a icoanei Maicii Domnului de la Mănăstirea Hârbovăţ și soborul 
tuturor Sfinţilor care s-au proslăvit pe pământul Moldovei au fost transferate din 
data de 1/14 octombrie în prima duminică după serbarea Acoperământului Maicii 
Domnului. 


În dimineaţa zilei au fost întâmpinați înalții ierarhi, Înaltpreasfinţitul Sava, 
arhiepiscop de Tiraspol şi Dubăsari şi Chiriarhul locului Preasfinţitul Petru, 


episcop de Ungheni şi Nisporeni, Sfinţit arhimandrit al acestei Mănăstiri. A urmat 
întâmpinarea Întâistătătorului Bisericii Ortodoxe din Moldova, Înaltpreasfinţitului 
Părinte mitropolit Vladimir care a acceptat cu bucurie invitația Preasfințitului 
episcop Petru şi a Egumenului Mănăstirii Hârbovăţ, arhimandritul Spiridon (Ma- 
rin). 


Răspunsurile la strană au fost oferite de Corul de Preotese al Episcopiei de 
Ungheni și Nisporeni, condus de doamna Irina Gajim. 


La Vohodul mic, mitropolitul Vladimir a decorat cu înalte distincții bisericești mai 
mulți slujitori: 

- Egumenul Mănăstirii Hârbovăţ, arhimandritul Spiridon (Marin) a fost decorat cu 
dreptul de a sluji Sfânta Liturghie cu Ușile împărăteşti deschise până la Heruvic, 

- Arhimandritul Kiril (Braguţa), starețul Mănăstirii Hârjauca - dreptul de a sluji 
Sfânta Liturghie cu Ușile împărăteşti deschise până la Rugăciunea domnească 
Tatăl Nostru. 

- Arhimandritul Spiridon (Jalbă), stareţul Mănăstirii Veveriţa - dreptul de a sluji 
Sfânta Liturghie cu Ușile împărăteşti deschise până la Rugăciunea domnească 
Tatăl Nostru. 

- Tot în această zi, Vlădica Vladimir l-a hirotonit diacon pe tânărul Liviu 


Angheluş, student în anul III al Academiei de Teologie Ortodoxă din Chişinău, pe 
seama bisericii cu hramul Sfântul Antonie cel mare din or. Șoldănești. 


Sfânta şi Dumnezeiasca Liturghie a fost un prilej de rugăciune, unitate şi comu- 
niune sufletească, în timpul căreia slujitorii Domnului și credincioşii, cu credinţă şi 
smerenie, au slăvit pe Dumnezeu cel unit în Treime: Tatăl, Fiul şi Duhul Sfânt şi 
au adus laudă Maicii Domnului care a dat acest mare odor, icoana sa făcătoare de 
minuni a Moldovei. 


La final, a fost oficiat un Te-Deum, iar, mai apoi PS episcop Petru a rostit un 
înălțător cuvânt de învăţătură în care a menţionat următoarele: „Mănăstirea 
Hârbovăţ a fost aleasă de Maica Domnului pentru a fi locaş prea cinstit al Sfintei 
ei icoane, devenind astfel casă de mângâiere lăuntrică şi tămăduire sufletească și 
trupească pentru mulțimea de suflete a poporului nostru credincios, ce vin la 
icoana ei şi-i cer cu credință curată și dragoste ajutorul, începând încă cu sf. sec. 
al XVIII-lea şi până în zilele noastre. 


Credinţa în puterea miraculoasă a icoanei Maicii Domnului cu Pruncul dumne- 
zeiesc de la Hârbovăț vine încă de la începutul existenţei ei în această Mănăstire, 
atunci când a fost salvată de câteva ori din foc în chip minunat, rămânând de 


fiecare dată neatinsă de flăcări. De atunci, icoana este considerată drept 
izbăvitoare și ajutătoare în necazuri atât monahilor, cât și mirenilor, bucurându- 
se de o cinstire deosebită în țara noastră. Acest lucru se datorează puterii ei 
sfințitoare care s-a manifestat şi se arată și astăzi în nenumărate cazuri şi 
întâmplări din viaţa de zi cu zi. 


Garanţia unui viitor promiţător și strălucit al ţării și al Bisericii noastre este 
păstrarea legăturii permanente cu Dumnezeu, prin această evlavie populară şi 
credință specială pe care cu mare greu o mai întâlneşti astăzi la alte popoare 
europene. Să urmărim ca scopul și rostul vieţii noastre şi a toate câte facem să fie 
drept o slujire a Luminii, a Adevărului şi a înfăptuirii dreptăţii lui Dumnezeu în 
lume”. 


Sursa: 
http://mitropolia.md/prima-slujba-in-cinstea-icoanei-maicii-domnului-facatoare-de-minuni-de-la- 
harbovat/?fbclid=Iw AR3fPApzdnuBDbV PN8SIEc79EzOEqGegLBpkygrOQAsyV Dq66glOPNX Li 
zlk 


Icoana Maicii Domnului, prăznuită la Hârbovăţ. Slujba a fost oficiată de 
mitropolitul Vladimir 


Duminică, 21 octombrie 2018 


Icoana Maicii Domnului făcătoare de minuni a fost sărbătorită la mănăstirea din 
satul Hârbovăţ. Slujba a fost oficiată de mitropolitul Vladimir împreună cu un 
sobor de arhierei şi preoţi. Credincioşii au făcut coadă la icoana despre care cred 
că face minuni. 


Această femeie povesteşte că rugăciunile au pus-o pe picioare după ce acum 16 ani 
a fost lovită de un tractor şi s-a ales cu piciorul fracturat. "Prin sfânta biserică, iată 
m-a ajutat Dumnezeu şi m-am pus pe picioare. De atunci, în toată duminica de 
duminică, sărbătoare de sărbătoare, sunt la sfânta biserică. La toate mănăstirile 
unde auzeam, acolo mă duceam. Asta, cu ajutorul lui Dumnezeu m-a ajutat", a spus 
enoriaşa Nina Cojocari. 


Enoriaşii au venit la slujbă pentru a se ruga pentru sănătatea lor şi a apropiaților. 


"Făcătoare de minuni, ajută pe toţi, care se închină şi se roagă cu toată inima. Prin 
rugăciuni, omul tare mult se lecuieşte." 

"La sfânta icoană să ne rugăm, să ne dea Dumnezeu sănătate, iertare de păcate, să 
fim mai sănătoşi, şi pentru copii şi pentru noi. " 


Arhimandritul mănăstirii spune că nu s-a aşteptat să vadă atât de multă lume: 
"Treceau ani şi veneam aici la mănăstire, în ziua când se sărbătorea icoana Maicii 
Domnului de la Hiîrbovăţ şi mănăstirea era pustie. Cred că la anul vor fi invitaţi şi 
mai mulți arhierei şi vom putea da cinste Maicii Domnului, care în Moldova este 
unica icoană făcătoare de minuni", a spus arhimandritul mănăstirii, episcop de 
Ungheni şi Nisporeni, PS Petru. 


"Sperăm că este un început binecuvântat, un început frumos fiindcă s-au adunat 
creştinii ortodocşi, nu numai din ţinutul bisericii noastre, ci şi de prin părțile 
Ucrainei şi sper că cu anii această sărbătoare se va înrădăcina", a spus mitropolitul 
Moldovei Vladimir. 


Icoana făcătoare de minuni a Maicii Domnului a fost adusă în Basarabia la sfârşitul 
secolului al 18-lea. Obiectul de cult supravieţuit în mod miraculos în urma a trei 
incendii. 


Sursa: 


https://www.publika.md/icoana-maicii-domnului-praznuita-la-hirbovat-slujba-a- 
fost-oficiata-de-mitropolitul-vladimir_3022504.html 


Slujbă în cinstea icoanei Maicii Domnului făcătoare de minuni de la 
Hârbovăţ, la mănăstirea „Adormirea Maicii Domnului” din s. Hârbovăţ, r- 
nul Călărași 


În prima duminică după prăznuirea Acoperământului Maicii Domnului când 
potrivit deciziei Sinodului Bisericii Ortodoxe din Moldova la raportul PS Petru, s-a 
hotărât prăznuirea icoanei Maicii Domnului de la Hârbovăţ şi soborul Tuturor 
Sfinţilor care s-au proslăvit pe pământul Moldovei, în cetatea duhovnicească a 
Hârbovăţului, s-a oficiat Liturghia arhierească de către sfințitul arhimandrit al 
mănăstirii acesteia, Preasfinţitul Petru, episcop de Ungheni şi Nisporeni împreună 
cu un sobor de preoți, diaconi şi mulțime de credincioşi care au venit cu mare 
dragoste să dea cinste Preasfintei Născătoarei de Dumnezeu şi anume chipului ei, 
de la Hârbovăţ. 


In dimineaţa zilei ierarhul a fost întâmpinat călduros de egumenul mănăstirii 
Hârbovăţ, arhimandritul Spiridon (Marin), împreună cu soborul de preoți și diaconi 
şi mulțimea de credincioşi. 


Ierarhului i-au coliturghisit un sobor de preoţi şi diaconi printre care secretarul 
eparhial protoiereul Vadim Corostinschi şi preşedintele sectorului eparhial Mă- 


năstiri şi Viaţă Monahală, arhimandritul Kiril (Braguţa),deasemenea la slujba de 
astăzi au luat parte toţi stareţii şi stareţele din cuprinsul episcopiei noastre. 


Slujba de astăzi a fost deosebită prin faptul că în sfânta mănăstire a fost adusă o 
copie a icoanei Maicii Domnului făcătoare de minuni de la Hârbovăţ, şi a fost pusă 
spre închinare creştinilor şi va rămâne permanent la închinare în mănăstirea 
„Adormirea Maicii Domnului” din Hârbovăţ. 


Această icoană, a fost pictată timp de 3 ani de către un monah la o mănăstire din 
Grecia. Acest călugăr mereu când lucra asupra icoanei, de fiecare dată era după 
Sfânta Împărtășanie, și nu mânca nimic, şi se ruga Preasfintei Născătoarei de 
Dumnezeu, citind Acatistul icoanei Maicii Domnului de la Hârbovăţ. 


Această icoană a fost pictată cu binecuvântarea și suportul financiar al 
Preasfințitului Petru, episcop de Ungheni şi Nisporeni a părintelui stareţ, 
arhimandritul Spiridon (Marin) şi a unor rude de-a prea sfinției Sale, Dumitru şi 
Liliana la care sau alăturat şi toţi stareţii şi starețele din cuprinsul Episcopiei de 
Ungheni și Nisporeni. 


Sfînta Liturghie a fost oficiată într-o atmosferă de sărbătoare în timpul căreia 
Preasfinţitul Petru a rostit un frumos cuvânt de învățătură prin care a evidenţiat 
importanţa cinstirii Preasfintei Născătoarei de Dumnezeu şi anume a chipului ei de 
la Hârbovăţ care este făcător de minuni şi ocrotitor al ţării noastre. 


După oficierea Sfintei Liturghii ierarhul împreună cu soborul de preoți au săvârşit 
un Te Deum de mulţumire cu rugăciunile de sfințire a icoanelor după care toți cei 
prezenți au înălțat imne şi cântări de laude Preasfintei Născătoare de Dumnezeu. 


La final a fost oficiată panahida pentru cei adormiți la mormântul vrednicului de 
pomenire arhimandritul Veniamin (Grosu) fost viețuitor al acestei sfinte mănăstiri. 

Icoana Maicii Domnului făcătoare de minuni de la Hârbovăţ - copia 

Sursa: 


http://episcopia-ungheni.md/ro/uncategorized/slujba-in-cinstea-icoanei-maicii-domnului- 


facatoare-de-minuni-de-la-harbovat-la-manastirea-adormirea-maicii-domnului-din-s- 
harbovat-r-nul- 


calarasi/?fbclid=IwAR3La3iCPUVvpysdaKVp74xuSK2Eu9NaDe32hMAfW6GfWk1X7Ru 

Mănăstirea Hârbovăţ 


Mănăstirea Hârbovăţ este situată pe valea râului Ichel, la aproximat 10 kilometri de 
Călăraşi. In partea de nord se învecinează cu satul Hârbovăţ, iar spre est şi spre sud 


poate fi admirată pitoreasca vale a râului Ichel. În mănăstire vieţuieşte o obşte de 
călugări. 


Mănăstirea Hirbovăţ, jud. Orhei, de călugări. 


Mănăstirea Hârbovăţ a fost întemeiată în anul 1730 de către boierul Constantin 
Carpuz. Însă după părerea unor istorici, mănăstirea a fost întemeiată în veacul al 
XVII-lea de către câţiva călugări fugari, veniţi din mănăstirea Bersan - Polonia, iar 
numele ei ar proveni de la unul din cei dintâi călugări - Ioanichie. 


Până în anul 1812 mănăstirea a fost de trei ori incendiată de turci şi tătari, motiv 
din care toată arhiva mănăstirii a fost distrusă. Construită din piatră, biserica avea 
şi câteva chilii din lemn care au fost de mai multe ori arse de turci. Tot atunci a ars 
şi trapeza de lemn. 


Pe locul unei biserici de lemn mai vechi, în anul 1816 Ştefan Lupu şi soţia sa 
Elena, născută Brăiescu, au ctitorit biserica de vară a mănăstirii cu hramul "Ador- 
mirea Maicii Domnului”, iar în anul 1870 a fost construită biserica de vară Pogo- 
rârea Sfântului Duh. 


Biserica Adormirii Maicii Domnului a fost reinoită la 1828 şi 1855. Către mijlocul 
secolului XIX complexul monastic era deja constituit. El îngloba biserica din 1816, 
chiliile călugărilor, trapeza, acareturile şi alte edificii. 


În cadrul mănăstirii se află o biserică de piatră cu hramul Adormirea Maicii 
Domnului, zidită de mireanul Ştefan Lupu - ulterior monahul Serapion. Cealaltă 
biserică are hramul Pogorârea Sfântului Duh şi este zidită în anul 1870, pe timpul 
stareților Ieronim şi Natanail. 


La Mănăstirea Hârbovăţ se păstrează şi vestita icoană făcătoare de minuni a Maicii 
Domnului - "Gârboviţa", dăruită în anul 1790 de către soţia colonelului rus Nicolae 
Albaduev, ucis de un cal în poarta mănăstirii. 


Începând de la arhimandritui Serafim, în mănăstire se află date despre toţi stareţii, 
până în anul 1918. Stareţii mănăstirii sunt în număr de 17, şi anume arhimandriţii: 
Serafim (1805-1827), loanichi, (1827-1851), Mitrofan, (1851-1852), Tihon, (1852- 
1853), Gherontie (1853-1857), Ieronim (1857-1863), Natanail (1863-1873), 
Serafim (1873-1875), Leonid (1875-1879), Ilarion (1879-1885), Sinisie (1885- 
1887), Isaia (1887-1888), Nicodim (1888-1890), Paisie (1890-1891), Leonid 
(1891-1893), Inochentie (1893-1906), Teognost (1906), Teognost Dodos (1918). 


Acest aşezământ monahal a fost deosebit de rău încercat în perioada închiderii 
forţate şi violente a mănăstirilor, Hârbovăţ rămânând unul din ultimele bastioane 
ale rezistenţei Ortodoxiei împotriva comunizării regiunii. 


Prin anii 1960 ai secolului al XX-lea, Mănăstirea Hârbovăţ a rămas una dintre 
ultimele mănăstiri care mai funcționau. Monabhii care erau alungaţi din locurile lor 
de metanie se retrăgeau aici. Aici se refugiaseră călugării de la Capriana, de la 
Țigănești şi din alte mănăstiri. 


După un lung şi crunt asediu armat rezistenţa este înfrântă în anul 1962, când 
agenţii KGB-şti "confiscă" cheile mănăstirii. A doua zi au sosit organele de miliţie, 
susținute de armată cu tancuri, pentru a preveni o posibilă revoltă, asemenea celei 


de la mănăstirea Răciula. 


Multe dintre odoarele şi obiectele bisericeşti aflate aici au fost distruse şi arse. 
Ostaşii au distrus subsolurile bisericii Pogorârea Sfântului Duh, unde erau 
înmormântate feţele bisericeşti. A fost distrus altarul şi catapeteasma. Cele şase 
clopote ale bisericii au fost coborâte şi duse din mănăstire. Icoanele, cărțile, arhiva 
au fost arse. 


Imediat după desființare, mănăstirea a fost transformată în şcoală pentru copii cu 
handicap. Biserica a devenit clubul şcolii, iar subsolurile ei depozite. Mai târziu 
această biserică a ajuns să fie grajd pentru animale. Între anii 1988-1989 
administraţia şcolii a început să restaureze mănăstirea. 


Școala a funcţionat până în prima vară anului 1992 când la cererea credincioşilor 
din satele învecinate, după evacuarea şcolii a fost reînființată mănăstirea de 
călugări Hârbovăţ. Starea complexului monahal era dezastruoasă. 


Numai biserica Adormirii Maicii Domnului arăta mai bine, după o reparaţie din 
anii 1990-1991. In toamna anului 1993 biserica de vară Pogorârea Sfântului Duh a 
fost reparată şi sfințită. 


În anul 1992, după o mică reparaţie şi amenajare, a fost sfinţită biserica de iarnă 
Adormirea Maicii Domnului. Biserica are un plan tradițional, dreptunghiular. 
Deasupra pridvorului se înalță turla clopotniţei, cu patru nivele, în formă pătrată. 


Impărțirea interioară a bisericii este de asemenea, tradițională: pronaos, naos şi 
altar. Altarul are un iconostas din anul 1997. Plafonul bisericii are forma semi- 
cilindrică. 


Pictura interioară e simplă şi sumară. Pereţii sunt împodobiţi cu diferite icoane, 
cum ar fi cele ale Sfântului Pantelimon, având o bucăţică din moaştele sfântului, 
încadrată într-o stea cu şase colţuri din argint, Sfantei Varvara şi altele. Pe un 
tetrapod se află o copie a icoanei făcătoare de minuni Acoperământul Maicii 
Domnului. 


Arhitectura bisericilor de la Mănăstirea Hârbovăţ se caracterizează prin stilul 
moldovenesc tradițional, cu influenţe eclectice şi în special pseudo-bizantine. 


Sfânta mănăstire Hârbovăţ este cunoscută mai ales prin icoana sa vestită a Maicii 
Domnului cu Pruncul din " Hârbovăţ", datând de pe la sfârşitul secolului al XVIII- 
lea. Icoana este singura relicvă recunoscută ca prototip pentru reprezentarea Maicii 
Domnului cu Pruncul, din lungul şir de reprezentări cunoscute în pravoslavia rusă. 


Cinstirea ei se face la data de 1 octombrie, când este strămutată pentru întreaga 
perioadă a iernii la biserica metropolitană din Chişinău. Primăvara, în ziua de 23 
aprilie, se readuce la mănăstire, rămânând acolo întreaga vară. Icoana se află în 
această mănăstire din anul 1790, fiind acoperită cu o ferecătură bogată, decorată cu 
diverse obiecte donate de evlavioşi. 


Hârbovăţ - un loc ales de Duhul Sfânt 

Biserica de iarna (1870) extinde Mănăstirea Hârbovăţ cu hramul Pogorârea 
Sfântului Duh 


Mănăstirea Hârbovăţ 


Mănăstirea Hârbovăţ îşi are începuturile în sec. XVII, fiind întemeiată, se pare, de 
nişte călugări din părțile Podoliei. In anul 1730, boierul Constantin Cartuz devine 
ctitor, înnoind mănăstirea. 


Pâna la începutul sec.XIX, complexul monahal trece prin trei incendii devas- 
tatoare. Din toate podoabele, doar icoana Maica Domnului cu Pruncul le supra- 
vieţuieşte, de fiecare dată fiind găsită în cenuşă, neatinsă de flăcări. Astfel această 
icoană de la Hârbovăţ fiind considerată şi până astăzi - făcătoare de minuni. ȘI nu 
în zadar, căci mulţi cu adevărat sunt cei care prin rugă fierbinte au dovedit 
dezlegare de la diferite boli ori năpaste. 


În 1816 Ştefan Lupu o îmbracă într-un veşmânt de argint împodobit cu pietre 
scumpe (7,2 kg). În 1816 e zidită biserica de piatră cu hramul Adormirea Maicii 
Domnului, de ctitorul mirean Ştefan Lupu (ulterior monahul Serapion). Soţia aces- 
tuia, Elena (născută Brăescu) se călugăreşte, la rându-i, într-un schit de maici. 


De asemenea aici a trăit cunoscutul scriitor duhovnicesc Anatolie - arhiepiscopul 
Moghilaului. Acesta semnând sub pseudonimul Avdie numeroase opere. A trecut 
la cele veşnice in 1870. În acelaşi an a fost durată Biserica cu hramul Pogorârea 
Sfântului Duh, prin eforturile obşti. 


Icoana Maica Domnului de la Hârbovăţ (sec.XVIII) 


Icoana făcătoare de minuni - Maica Domnului cu Pruncul de la Hârbovăţ 
(în ferecătură de argint) 


Se spune că celebra icoană a Maicii Domnului (65x98 cm) ar fi fost adusă în 
Basarabia de colonelul Nicolae Albaduev la sf. sec. XVIII. Fiind socotită o 
importantă ocrotitoare a creştinilor, a fost purtată şi de armata rusă în războiul 
ruso-turc din 1877. După moartea acestui ofiţer, mama sau soția lui o închină - 
Mănăstirii Hârbovăţ. 


Începând cu 1859, se instituie o frumoasă tradiţie prin care anual Sfânta icoană a 
Maicii Domnului de la Hârbovăţ este adusă la Chişinău. Iniţiativa le aparţine 
credincioşilor orăşeni care-şi primesc acordul la 17 ianuarie, acelaşi an. 


În perioada interbelică icoana era purtată pe trasee stabilite din timp, ce cuprindeau 
aproape tot teritoriul ținutului Lăpuşna. Cortegiul însoțitor uneori lua o amploare 
de nedescris. Deplasările icoanei Maicii Domnului se transformau în adevărate 
sărbători ale spiritului ortodox. 


Tradiţia a renăscut şi în prezent, astfel timp de jumătate de an (1 octombrie-23 
aprilie) aceasta e expusă la Chişinău, în catedrala Naşterii Maicii Domnului, iar în 
celelalte luni revine în mănăstire. Probabil nu întâmplător e aleasă data strămutării, 
anume la începutul lunii a doua după calendarul ortodox - octombrie, urmând ca 
doar la câteva zile distanţă să aibă loc hramul urbei - Acoperământul Maicii Dom- 
nului. 

O copie a icoanei Maica domnului de la Hârbovăţ 


Maica Domnului de la Hârbovăţ 


"E legendară şi magică icoana noastră - Maica Domnului făcătoare de minuni - 
de la Hârbovăţ. Conform miturilor creştine, Maica Domnului ştia ce-l aştepta pe 
fiu, ştia că el va fi răstignit pe cruce, de aceea, când îşi mângâie fiul, faţa ei 
blajină e copleşită de tristeţe şi nelinişte, privirea îi este abătută, sufletul ei simte 
apropiata moarte a fiului. 


Chipul Sfintei Marii este foarte asemănator cu cel al unei ţărance simple, podidită 
de griji. Imaginea ei te cucereşte prin simpleţe şi taina ce o învăluie. Marele 
meşter popular ne-a lăsat ca moştenire o efigie atât de aproape şi scumpă nouă. 


Astăzi în R. Moldova se găsesc numai copiile acestei icoane. Originalul a fost 
înstrăinat de neam. 


În 1990 am zărit icoana Maicii Domnului de la Hârbovăţ în catedrala de la Ismail. 
Am înlemnit în faţa ei. Am citit de mai multe ori inscripția de pe ferecătură. Unul 
din slujitorii soborului mi-a destăinuit că icoana a fost dăruită de către mareșalul 
rus Gheorghii Jucov din colecția sa ... 


Ferecatura bogată în argint lasă să se vadă nu numai imaginile care seamană 
întocmai cu copiile aflate în republică. Inscripţia mărturiseşte fără înconjur 
apartenenţa la iconografia moldovenească. " P Bălan 


Icoana atrage mulți pelerini şi bolnavi, fiind foarte ajutătoare tuturor celor care se 
roagă cu credinţă. 


Tancurile "'eliberatorilor" sovietici - la Hârbovăţ 


Prin anii 60 ai sec. XX inima Hârbovăţului mai bătea, încă mai bătea graţie ultimei 
mănăstiri ce funcţiona, în pieptul desfigurat al bietei Basarabii. Aici se refugiaseră 
călugării de la Căpriana, Tigăneşti şi din alte mănăstiri devastate de "eliberatori”. 
În 1954 lăcaşul număra circa 120 de călugări. 


În anul 1962, KGB-ştii au "confiscat" cheile mănăstirii. Aici şi-au făcut apariţia 
numeroase brigăzi de miliție, susţinute de armată cu tancuri, pentru a preveni o 
posibilă revoltă, asemenea celei de la mănăstirea Răciula. Prima în faţa tăvălugului 
bolşevic s-a nimerit biserica Pogorârea Sfântului Duh, căreia i s-au distrus 
subsolurile, unde erau înmormântate feţele bisericeşti. A fost distrus altarul şi 


catapeteasma. Cele 6 clopote ale bisericii au fost doborâte. Icoanele, cărțile, arhiva 
au fost arse. 


„„„ se stingea şi ultima flacără basarabeană a credinţei strămoşeşti. 

Imediat după desființare, ceea ce mai rămăsese din mănăstirea pârjolită a fost 
transformat în şcoală pentru copii cu handicap. Biserica devenise club al şcolii, iar 
subsolurile ei - depozite. Mai târziu ea ajunge a fi chiar grajd de vite. 


Abia în anii de renaştere naţională din 1988-89 administrația şcolii a venit cu 
propunerea de a disloca şcoala şi a începe redeschiderea mănăstirii. 


Redeschiderea mănăstirii 


După evacuarea şcolii a fost reînființată mănăstirea de calugări - Hârbovăţ. Starea 
complexului monahal era dezastruoasă. 

Biserica mare (1816) - Adormirea Maicii Domnului 


În 1992, în urma unei mici reparaţii, a fost sfinţită biserica de iarnă. Proiecţia 
bisericii este una tradițională, adică dreptunghiulară. Deasupra pridvorului se înalță 
turla clopotniţei. Clopotnița devenită celebră, fiind imprimată pe bancnota de 50 
lei, a noului stat - Republica Moldova, după colapsul URSS. 


În biserică se găsesc părticele din moaştele Sfântului Pantelimon, a Sfintei Varvara 
şi altele. Pe un tetrapod se găseşte o copie a icoanei făcătoare de minuni Aco- 


peremântul Maicii Domnului. 


În toamna anului 1993 biserica de vară Adormirea Maicii Domnului a fost reparată 
ŞI sfințită. 


Informaţii utile 


Mănăstire de călugări, 20 vieţuitori 

Hram: Adormirea Maicii Domnului 

Stareţ: Serafim Goncear 

Adresă: sat Hârbovăţ, com. Onişcani, jud. Ungheni 

Aşezare: la aprox. 50 km NV de Chişinău sau la 18 km de Călăraşi 


http://manastireahirbovat.md/prezentare/ 


Mănăstirea Hârbovăţ — imagini 


: 
ui 
pe 
p 
r 


Mănăstirea Hârbovăţ — biserica de vară cu hramul “Pogorârea Sfântului Duh” 


Mănăstirea Hârbovăţ — biserica de vară cu hramul “Pogorârea Sfântului Duh”. 
interior 


Mănăstirea Hârbovăţ — biserica de vară cu hramul “Pogorârea Sfântului Duh”- 
interior 

Mănăstirea Hârbovăţ — biserica de iarnă cu hramul “Adormirea Maicii 
Domnului” 

Mănăstirea Hârbovăţ — biserica de iarnă cu hramul “Adormirea Maicii 
Domnului”»- interior 

